Ποδοσφαιρικές προσωπικότητες με μεγάλο «εγώ» (pics & vids & poll) | Ποδόσφαιρο: Εύρωπη | gazzetta.gr\nΣάββατο, 26 Δεκεμβρίου 2015 - 09:30\nFollow @twitterΠοδοσφαιρικές προσωπικότητες με μεγάλο «εγώ» (pics & vids & poll)\nΠοδοσφαιρικές προσωπικότητες με μεγάλο «εγώ» (pics & vids & poll)\n«Όταν τα πράγματα ζορίζουν, οι ζόρικοι είναι εκείνοι που προχωρούν» λέει ένα ρητό και το gazzetta.gr παρουσιάζει ανθρώπους που έχουν αφήσει ή συνεχίζουν ν' αφήνουν το στίγμα τους στο ποδόσφαιρο, με την... ιδιαίτερη προσωπικότητά τους να υπογράφει φαρδιά - πλατιά κάθε τους στιγμή...\nΕίναι οι καλύτεροι; Και να μην είναι οι ίδιοι πιστεύουν ή πίστευαν ότι είναι και αυτό έχει σημασία. Έχουν περάσει παίκτες αλλά και προπονητές που το στοιχείο που τους έκανε να ξεχωρίζουν ήταν ότι το εγώ τους ήταν μεγαλύτερο από των υπολοίπων. Η έννοια μπορεί να είναι διπλή... κάποιοι το έχουν σε σημείο που γίνεται αρνητικό, μερικοί άλλαξαν στην πορεία και μερικοί απλά ήξεραν ότι είναι οι καλύτεροι και το φρόντιζαν να το δείχνουν σε κάθε ευκαιρία. Το κοινό στοιχείο σε όλους είναι ότι όταν το «εγώ» μπαίνει πάνω από το εμείς, ειδικά στο ποδόσφαιρο, θα υπάρξουν στιγμές που θα πρέπει να αντιμετωπίσεις τις συνέπειες.\nΤο gazzetta.gr έφτιαξε μια 10άδα ποδοσφαιρικών προσωπικοτήτων που είχαν ή έχουν την τάση να τρέφουν το «εγώ» τους με απόλυτη συνέπεια και σας καλεί να επιλέξετε αυτόν που εσείς θεωρείτε ... τον βασιλιά.\nΟ «Ζλάταν». Ό, τι και να πεις για αυτόν τον παίκτη είναι λίγο. Είναι από τους καλύτερους παίκτες στον κόσμο, αυτό είναι γεγονός. Το «εγώ» του όμως φροντίζει να το θρέφει με απόλυτη συνέπεια και οι ατάκες του ίσως να ξεπερνούν την ποδοσφαιρική του φήμη. Είχε τα θέματα του προπονητές που έχει συνεργαστεί αλλά αυτό που δεν μπορεί με τίποτα να ξεπεράσει είναι η θητεία του στην Μπαρτσελόνα.\nΕνώ από τους «μπλαουγκράνα» τον κατηγορούσαν για εγωιστική συμπεριφορά στην ομάδα και τα αποδυτήρια, ο «Ίμπρα» δεν έχει ξεπεράσει την στάση του Γουαρντιόλα προς το πρόσωπο του και δεν λησμονεί να τον... στολίζει κατά καιρούς. Οι ατάκες του, όλα αυτά τα χρόνια, είναι ΕΠΙΚΕΣ και μάλλον αξεπέραστες. Η αλήθεια είναι ότι αν ψάξεις να βρεις μια... αδικείς τις υπόλοιπες...\n«Δεν μπορώ να κάνω κάτι άλλο, παρά να χαμογελάσω με το πόσο τέλειος είμαι»\n«Μπορεί να με ζηλεύουν επειδή είμαι πολύ καλός». Έχει ακούσει τα πάντα για τον χαρακτήρα του. Ίσως άδικά, ίσως και όχι. Ο συνδυασμός του ότι είναι καταπληκτικός παίκτης με την αλαζονική συμπεριφορά του Κριστιάνο τον έχουν κάνει να έχει αρκετούς haters... Ειδικά σε σύγκριση με το «καλό παιδί» Μέσι όλα γίνονται λίγο πιο δύσκολα για τον Ρονάλντο.\nΒέβαια, δεν είναι όλα αδικαιολόγητα. Δεν διστάζει και εκείνος να προκαλεί με την συμπεριφορά του μέσα στον αγωνιστικό χώρο. Οι γκρίνιες όταν δεν τον βοηθούν οι συμπαίκτες να κάνει αυτό που έχει σκεφτεί, η φροντίδα που δείχνει στην εξωτερική του εμφάνιση αλλά και το γεγονός ότι πολλές φορές φαίνεται να βάζει την προβολή του εαυτού του πάνω από την ομάδα του βοηθούν στο να κερδίζει μια θέση στην λίστα μας.\nΧαρακτηριστικό παράδειγμα κριτικής είναι ο τελικός τους Τσάμπιονς Λιγκ κόντρα στην Ατλέτικο Μαδρίτης όπου σκόραρε στην παράταση με πέναλτι και θέλησε να πανηγυρίσει δείχνοντας το σώμα του. Αδικημένος από την έντονη κριτική ή όχι, το «εγώ» του ο Ρονάλντο έχει μάθει να το... φροντίζει.\nΟ «Super Mario» έχει δημιουργήσει πολλές φορές καταστάσεις που τον κάνουν να έρχεται στο επίκεντρο του ενδιαφέροντος πέρα από αυτά που δείχνει μέσα στο γήπεδο. Η καριέρα του δεν είχε την πορεία που όλοι περίμεναν με βάση το ταλέντο του και όλοι δηλώνουν ότι αυτό που φταίει είναι μάλλον... το μυαλό του. «Why always me» αναρωτιόταν την εποχή που ήταν στην Μάντσεστερ Σίτι και μάλλον η απάντηση είναι ότι προκαλεί χωρίς να μπορεί να κάνει το κάτι παραπάνω. Σε κάθε ομάδα που αλλάζει δηλώνει μετανιωμένος και αλλαγμένος. Μένει να δούμε αν η αλλαγή κάποια μέρα θα γίνει πράξη.\n«Υπάρχει ένας άνθρωπος στο ποδόσφαιρο που είναι λίγο πιο δυνατός από εμένα και αυτός είναι ο Μέσι. Όλοι οι άλλοι είναι πίσω μου».\n«Lord» Μπέντνερ. Εδώ έχουμε ένα παράδειγμα λίγο διαφορετικό και λίγο πιο γραφικό από τους υπόλοιπους. Αυτό γίνεται γιατί ο Μπέντνερ δεν έχει καταφέρει κάτι το σπουδαίο στην καριέρα του, παρόλο που ξεκίνησε με τεράστιες προσδοκίες. Ο ίδιος όμως δεν φαίνεται να το αντιλαμβάνεται. Έχει δηλώσει ότι αξίζει τον μισθό που παίρνει γιατί θυσιάζεται παίζοντας ποδόσφαιρο και δεν πάει διακοπές για σκι με τους φίλους του. Τελικά, με το ποδόσφαιρο δεν έχει καταφέρει αυτά που ίσως φανταζόταν, πάντως το όνομα του έχει γράψει την ιστορία του....\n«Δεν μετράει ιδιαίτερα για εμένα ποιος είναι σε καλύτερη φόρμα και ποιος μπορεί να παίξει. Εγώ πρέπει να ξεκινάω κάθε παιχνίδι, πρέπει να παίζω κάθε λεπτό κάθε παιχνιδιού και πάντα να είμαι στην ομάδα»\nΟ Μπέκαμ είναι μια ιδιαίτερη περίπτωση. Αλλιώς ξεκίνησε, αλλιώς κατέληξε. Ο Μπέκαμ στην Γιουνάιτεντ ήταν ένας μικρός... θεός. Οι οπαδοί τον λάτρευαν, εκείνος πούλαγε τον εαυτό του καλύτερα από τον καθένα και δεν ήθελε και πολύ να φουντώσει το... εγώ του.\nΤο περιστατικό με το παπούτσι που του πέταξε ο Φέργκιουσον στα αποδυτήρια της ομάδας, δείχνει ότι τα χρόνια στην Γιουνάιτεντ, που φυσικά συνδυάστηκαν με την Βικτώρια και ένα συγκεκριμένο life style, ο Μπέκαμ το έχασε λίγο. Ο Μπέκς πούλαγε και μαζί φούσκωνε και τα μυαλά του... Ο Φέργκιουσον στην αυτοβιογραφία του είπε ότι αν δεν υπήρχε η Βικτώρια στην ζωή του Ντέιβιντ θα είχε γίνει ένας από τους κορυφαίους στον κόσμο.\nΒέβαια, όλα αυτά άλλαξαν. Ο Μπέκαμ κατάλαβε τι είναι αυτό που αγαπάει πραγματικά στο παιχνίδι και τα τελευταία του χρόνια στο ποδόσφαιρο τα έζησε διαφορετικά. Το κλάμα του με την Παρί στο τελευταίο του παιχνίδι, όπως και η πρόθεση του να βρεθεί μαζί με την Εθνική του ομάδα μέχρι τέλος άλλαξε σε πολλούς την γνώμη που είχαν για τον Άγγλο ποδοσφαιριστή.\nΘρυλικές ατάκες όπως το «δεν θα έλεγα ότι ήμουν ο καλύτερος προπονητής, αλλά ήμουν ο κορυφαίος» και «η Ρώμη δεν χτίστηκε σε μια μέρα, αλλά εγώ δεν ήμουν μέλος αυτής της συγκεκριμένης δουλειάς» αποτυπώνουν ως ένα σημείο το μεγάλο «εγώ» του αείμνηστου Μπράιαν Κλαφ, ο οποίος έγραψε ποδοσφαιρική ιστορία με τη Ντέρμπι Κάουντι και τη Νότιγχαμ Φόρεστ, αλλά απέτυχε παταγωδώς στη Λιντς, έχοντας να διαχειριστεί ένα σύνολο παικτών που ποτέ δεν τον δέχθηκαν ως διάδοχο του Ντον Ρίβι και ποτέ δεν έβαλαν τον εαυτό τους κάτω από τον προπονητή.\nΟ Κλαφ πάντα ήθελε στις ομάδες του να είναι το αδιαμφισβήτητο νούμερο ένα. Πάνω από διοικήσεις, προέδρους, παίκτες-αστέρια. Φρόντιζε με κάθε ευκαιρία να το δείχνει. Η πρώτη του ηχηρή απόκτηση στη Φόρεστ που στέφθηκε πρωταθλήτρια και δύο φορές Κυπελλούχος Πρωταθλητριών Ευρώπης ήταν ο Λάρι Λόιντ, ο θηριώδης στόπερ που για μια εξαετία είχε φορέσει τη φανέλα της Λίβερπουλ. Κάθε φορά που προσπάθησε να αντιμιλήσει στον προπονητή του ή να παρουσιαστεί ως μεγαλύτερο μέγεθος από τους υπόλοιπους το μετάνιωσε πικρά.\nΩστόσο, το ότι πέτυχε τα όσα πέτυχε μέσω του φόβου και της επιβολής του «εγώ» του στα αποδυτήρια δεν αντανακλά την απόλυτη πραγματικότητα. Οι σχέσεις που έχτιζε ήταν πολυεπίπεδες και πάντα οι ανεξήγητες για πολλούς πράξεις του που άγγιζαν ή ξεπερνούσαν τα όρια του μπούλινγκ είχαν στόχο την αποφόρτιση και την ενίσχυση των αμυνών και της αυτοπεποίθησης των ποδοσφαιριστών.\nΣτο πίσω μέρος της πανίσχυρης προσωπικότητας κρύβονταν δύο μεγάλοι φόβοι. Αυτός της αποτυχίας και το ότι ίσως κάποια στιγμή δεν έχει τα χρήματα για να προσφέρει τα απαραίτητα στην οικογένειά του. Και όπως κάθε ιδιοφυΐα τους δαίμονες του. Το αλκοόλ ήταν ο μεγαλύτερος. Κι εκείνος που τελικά τον νίκησε.\n«Αν δεν ήμουν τόσο όμορφος, ο κόσμος δεν θα είχε μάθει το όνομα του Πελέ». Άλλος ένα θρύλος του Αγγλικού ποδοσφαίρου, που συνέδεσε το όνομα του με την Γιουνάιτεντ και το ταλέντο ήταν η... αιτία για να φουντώσει το εγώ του. «Ώρες – ώρες εγώ κουβαλάω ολόκληρη την ομάδα στο γήπεδο». Όσο έβρισκε την καθολική αποδοχή μέσα στο γήπεδο, τόσο έχανε τον εαυτό του έξω από αυτό. Με πολλά προβλήματα και τελικά το ποτό και οι γυναίκες να καταστρέφουν την καριέρα του ο Μπεστ ήξερε ότι ήταν υπεύθυνος για αυτό που γινόταν και δεν μπορούσε να κάνει αλλιώς. Είχε ομορφιά, είχε ταλέντο, είχε χρήματα, είχε δόξα... τα είχε όλα και αυτό τον όριζε!\nΟ πρώτος προπονητής της λίστας, που μπαίνει... με το σπαθί του. Το «εγώ» του είναι τεράστιο. Αυτά που έχει καταφέρει στην καριέρα του είναι πολλά και απίστευτα. Όταν όμως τα πράγματα δεν πάνε καλά τότε αρχίζουν τα δύσκολα. Ο «Special One», όπως ο ίδιος έχει χαρακτηρίσει τον εαυτό του, με την τελευταία του θητεία στην Τσέλσι έδειξε ότι όταν όλος ο κόσμος γυρνάει γύρω από τον εαυτό σου, στα δύσκολα δεν θα είναι κανείς με το μέρος σου. Πάντως το... εγώ του Μουρίνιο είναι αυτό που τον κάνει και τόσο... Special!\nΣτην Τσέλσι έφτασε το 2004 λέγοντας «δεν είμαι κανένας τυχαίος, είμαι Πρωταθλητής Ευρώπης». Από την Ίντερ έφυγε έχοντας κατακτήσει ξανά το τρόπαιο της κορυφαίας διασυλλογικής διοργάνωσης, έπειτα απ' όσα πέτυχε με την Πόρτο. Όταν έφυγε, είπε «αγαπώ την Ίντερ, δεν με θέλει όμως η Ιταλία στο ποδόσφαιρο της». Από τη Ρεάλ Μαδρίτης έφυγε αφήνοντας πίσω διχασμό και μια μεγάλη κόντρα με τον Κασίγιας. Τελευταία, τον «έφαγαν» οι παίκτες της Τσέλσι όταν εκείνος έπαψε να υπερασπίζεται τους πάντες και έβαλε μπροστά την αξιοπρέπειά του.\nΣε γενικότερο πλαίσιο είναι αυτός που όλοι λατρεύουν να μισούν. Το... υφάκι, άλλες φορές είναι σωστό, άλλες όχι. Ποδοσφαιρικές μορφές σαν αυτόν, κάνουν πολλές φορές τη διαφορά. Όσα έχει στο μυαλό του, όμως, γύρω από το άθλημα, ίσως κανείς να μην μπορεί να το κατανοήσει. Όπου έχει πάει, έχει πανηγυρίσει τρόπαια. Το ποδόσφαιρο, βρίσκεται σε... άλλη διάσταση. Τόσο, που κάποιες φορές, ίσως τελικά Jose is the only way...\nΟ Ρόι Κιν είναι ένας «θρύλος» του ποδοσφαίρου. Ήταν ηγέτης της Μάντσεστερ Γιουνάιτεντ αλλά και της εθνικής ομάδας της Ιρλανδίας. Είχε προβλήματα όμως με την ψυχραιμία του. Όταν είσαι ο καλύτερος, και το ξέρεις, μερικές φορές θες τα πράγματα να γίνονται με τον δικό σου τρόπο. Ο Κιν τα έβαζε με οπαδούς, προπονητές και συμπαίκτες με τις συνέπειες να είναι αρκετά σοβαρές. Ένα από τα πιο διάσημα περιστατικά που έχουν γίνει με πρωταγωνιστή τον Κιν είναι η έκρηξη που είχε το 2002, γνωστό και σαν «Saipan Incident», όταν σαν αρχηγός ξέσπασε στον προπονητή Μικ Μακάρθι, λέγοντας του ότι δεν τον υπολογίζει σαν άνθρωπο. Εξαιτίας αυτού έχασε το περιβραχιόνιο και την δυνατότητα να πάει με την Ιρλανδία στο Παγκόσμιο Κύπελλο του 2002.\n«I am not a man, I am Cantona». Παίκτης που πρόσφερε τα πάντα στην Γιουνάιτεντ και πάντα θα λατρεύεται σαν θρύλος στο «Όλντ Τράφορντ». Βέβαια, η σπουδαία φήμη του Καντονά μέσα στον αγωνιστικό χώρο συνδυάστηκε και με διάφορες φήμες εκτός αγωνιστικού χώρου. Είχε τα προβλήματα του με συμπαίκτες, προπονητές αλλά και οπαδούς. Έχει πάρει μέρος σε δύο ταινίες που έχουν γίνει για αυτόν και μάλιστα σε μια από τις δύο (Elizabeth and Looking For Eric) ο εαυτός του παίρνει... μυθική μορφή.\n*Η κλωτσιά που έχει δώσει σε οπαδό στο παιχνίδι κόντρα στην Κρίσταλ Πάλας το 1995 έχει μείνει στην ιστορία όπως και η μυθική του απάντηση πολλά χρόνια μετά...\n«Έπρεπε να του έχω δώσει μια πιο δυνατή, από αυτή που έφαγε. Δεν σκεφτόμουν ότι ήμουν κάποιος, αντιπροσώπευα κάτι και έπρεπε να συγκρατηθώ. Ήμουν απλά ένας ποδοσφαιριστής, αλλά πάνω απ' όλα άνθρωπος. Ήθελα να κάνω αυτό που ήθελα. Αν ήθελα να κλοτσήσω κάποιον, θα το έκανα. Δεν είμαι πρότυπο. Δεν είμαι εγώ αυτός που θα σας πει πως να συμπεριφέρεστε. Όσο περισσότερα βλέπεις, τόσο περισσότερο πιστεύεις ότι η ζωή είναι ένα τσίρκο».


Έλεος, όχι άλλη διαπραγμάτευση! | Capital\nCAC 6.645,23 +0,44%\nΓΕΝΙΚΟΣ ΔΕΙΚΤΗΣ: 14:17 922,40 -0,53 -4,89 Τζίρος: 32,37 εκ€\nΠαρασκευή, 11-Δεκ-2015 00:01\nΤρέμω κάθε φορά που ακούω τον πρωθυπουργό ή κάποιον από τους υπουργούς να λένε ότι διαπραγματεύονται σκληρά με τους "θεσμούς". Γιατί κάθε φορά που η κυβέρνηση μπαίνει σε διαπραγμάτευση, στο τέλος προκύπτουν ακόμη πιο σκληρά μέτρα. Και δυστυχώς για μία ακόμη φορά... πασχίζουν για το καλό μας. Έλεος...\nΒεβαίως, υπάρχει και η άποψη που υποστηρίζει ότι οι ήττες και οι υποτιθέμενες νίκες στις κυβερνητικές διαπραγματεύσεις, δεν είναι αποτέλεσμα των ζυμώσεων και της "μάχης" με τους εκπροσώπους των "θεσμών", αλλά απλά η επικύρωση ήδη συμφωνηθέντων θεμάτων. Τα οποία έχει άλλωστε συμφωνήσει από το περασμένο καλοκαίρι ο Έλληνας πρωθυπουργός.\nΌμως και οι εσωκομματικές ισορροπίες, αλλά και ο επικοινωνιακός χειρισμός της κοινωνίας απαιτούν δραματοποιημένες καταστάσεις. Οι υπουργοί της κυβέρνησης εμφανίζονται ως μονομάχοι σε ρωμαϊκή αρένα όπου ο αιμοσταγής αυτοκράτορας έχει αποφασίσει τον αφανισμό τους για την διασκέδαση του κοινού. Αλλά εκείνοι αντιστέκονται για να κερδίσουν το χειροκρότημα. Αρνούνται να πέσουν με την πρώτη... σπαθιά. Μάχονται απελπισμένα και όταν κάποια στιγμή νικηθούν, έχουν δώσει κάθε ικμάδα δύναμης για να παραμείνουν στη ζωή. Έστω και ενώ γνώριζαν από την αρχή, ότι αυτό δεν θα μπορούσε να επιτευχθεί.\nΚαι το κοινό ζητοκραυγάζει και είναι ευχαριστημένο. Και οι αντιδρώντες στο εσωτερικό του κυβερνώντος κόμματος ηρεμούν βλέποντας τον Τσακαλώτο, τον Σταθάκη και τα άλλα παιδιά να δίνουν τον υπέρ πάντων αγώνα σε αντίξοες συνθήκες. Το ξενοδοχείο Χίλτον ως αρένα είναι πάντως πολύ σικ για τους ΣΥΡΙΖΑίους νεοΡωμαίους. Αλλά τι και αν πέσουν μαχόμενοι; Έχουν αντισταθεί. Έχουν δικαιώσει τις ονειρώξεις χρόνων ότι με αγώνες θα αλλάξουν τον κόσμο. Τι και αν ο κόσμος αρνείται να αλλάξει; Κακό δικό του. Εμείς απλώς προσαρμοζόμαστε και ετοιμαζόμαστε για την μεγάλη αντεπίθεση.\nΠότε στα εργασιακά, πότε στα φορολογικά, πότε στα θέματα κοινωνικής πρόνοιας, βαζουμε συνεχώς κόκκινες γραμμές. Και όταν αυτές ξεφτίζουν και υπερβαίνονται, χαράσσονται άλλες. Αρκεί το κοινό να παίρνει το θέαμα που ζητά. Αρκεί να ανυψώνεται η εθνική περηφάνια ότι μπορεί να θυσιάζεται ο λαός, αλλά όχι χωρίς να δώσει μάχη. Και όταν τελειώσουν και οι επόμενες κόκκινες γραμμές θα ανακαλυφθούν ακόμη πιο νέες.\nΓια παράδειγμα, κυκλοφορεί εντόνως ότι ο πρωθυπουργός γαι να δικαιολογήσει την συμφωνία σε όλα όσα υποτίθεται ότι διαπραγματεύεται αυτή την περίοδο με τους "θεσμούς", είναι έτοιμος να σηκώσει παντιέρα γαι το ασφαλιστικό. Το οποίο βέβαια, ούτως ή άλλως είχε συμφωνηθεί να πάει λίγο πιο πίσω, από καιρό. Από τότε που παιζόταν το θέμα της ανακεφαλαιοποίησης των τραπεζών. Κέρδισε χρόνο, το πήγε λίγο πιο πίσω, αλλά λεφτά πολλά από τον ESM δεν ήρθαν... Χρειάστηκε να εξευτελιστούν οι τιμές στις αυξήσεις κεφαλαίου για να μπουν τα funds, προκειμένου να βάλουν λιγότερα λεφτά οι εταίροι. Τι και αν ο Σταθάκης παραδέχεται ότι το δημόσιο και οι ιδιώτες ζημιώθηκαν. Δεν βαριέστε...\nΑλλά και αν δεν είναι το ασφαλιστικό, θα βρεθεί κάτι άλλο, όπως το αγροτικό. Σε δουλειά να βρισκόμαστε και να περνάει ο καιρός, μέχρις ότου να έρθει το πλήρωμα του χρόνου για να γίνουν και αυτά, όπως και όλα τα προηγούμενα, αποδεκτά. Ενδεικτικό μάλιστα της... αντίστασης είναι η ατάκα του πρωθυπουργού στην... σκληρή συνέντευξη στην ΕΡΤ, εκεί όπου τον είχαν... βάλει στη γωνία οι δημοσιογράφοι και τον... σφυροκοπούσαν... (το άλλο με τον Τοτό το ξέρετε;). Τι θέλετε, είπε σε κάποια στιγμή ο κ. Τσίπρας για να αποδείξει ότι εννοεί σοβαρά τη δέσμευση ότι δεν θα μειωθούν οι κύριες συντάξεις. Να βγάλω το σακάκι και να σας το δώσω;\nΔεν πειράζει, ας το κρατήσει το σακάκι ο πρωθυπουργός, Τουλάχιστον προς το παρόν. Αν και δεν φαντάζομαι ότι ο δημοσιογράφος θα πάει να του το ζητήσει όταν κάποια στιγμή, στο όχι πολύ μακρινό μέλλον, μειωθούν και οι κύριες συντάξεις. Είπαμε, όχι τώρα, στο μέλλον... Άλλωστε, όταν χρειάζεται, υπάρχει πάντα ένας βολικός εχθρός. Ο χερ Σόιμπλε. Μπορεί περίφημα να στρέφει σε εκείνον τα βέλη η κυβέρνηση - γιατί στην Μέρκελ δεν τολμά ο Αλέξης πλέον - όταν θέλει κάποιον αντίπαλο για να κάνει επίδειξη επαναστατικότητας και αντίστασης.


"Τεσσάρα" με Μπεργκ η Σουηδία - World Championship Qualifications - Novasports.gr\nΜάρκους Μπεργκ, Σουηδία\nΗ Σουηδία του Μάρκους Μπεργκ επικράτησε εύκολα με 4-0 της Λευκορωσίας του Αντρέι Γκορμπούνοφ για τα προκριματικά του Μουντιάλ, με τον επιθετικό του Παναθηναϊκού να έχει γκολ και κερδισμένο πέναλτι. Στο 19' ο Μπεργκ κέρδισε το πέναλτι, το οποίο μετέτρεψε σε γκολ ο Φόρσμπεργκ, ενώ στο 57' έκανε με κεφαλιά το 3-0, προλαβαίνοντας στην έξοδο τον τερματοφύλακα του Ατρόμητου.\nΟ Φόρσμπεργκ στο 49' διπλασίασε τα προσωπικά του τέρματα κι αυτά της ομάδας του με σουτ εκτός περιοχής και τη... βοήθεια του Γκορμπούνοφ, καθώς η μπάλα πέρασε μέσα από τα χέρια και τα πόδια του έμπειρου γκολκίπερ. Το τελικό αποτέλεσμα διαμόρφωσε ο Τελίν στο 77', ενώ στο 69' πέρασε στο ματς σαν αλλαγή ο Γιόχανσον της ΑΕΚ αντί του Έκνταλ.\nΟ Χουλτ του Παναθηναϊκού δε χρησιμοποιήθηκε από τον Άντερσον, ενώ με τη Λευκορωσία ήταν βασικός και ο Σίγκνεβιτς του Πλατανιά, δίνοντας στο 71' τη θέση του στον Ροντιόνοφ.\nΜε την τρίτη νίκη σε πέντε παιχνίδια η Σουηδία πήγε στους 10 βαθμούς στον 1ο όμιλο των προκριματικών, ενώ η Λευκορωσία παρέμεινε χωρίς νίκη και με μόλις 2 βαθμούς στο γκρουπ.


Κλήρωση με αστερίσκους και... «αγνώστους Χ»\nΧωρίς επικυρωμένη βαθμολογία και με την Κέρκυρα να βρίσκεται ακόμη στον «αέρα», διενεργείται την Τρίτη (14/7) στο Μέγαρο Μουσικής η κλήρωση του πρωταθλήματος της Super League.\nΟ αστερίσκος (ή η αντικατάστασή της με «ομάδα Α») έχει να κάνει με την εκκρεμότητα που υπάρχει σχετικά με την απόφαση της Επιτροπής Επαγγελματικού Αθλητισμού περί αποβολής των «Φαιάκων» από το πρωτάθλημα λόγω εικονικής μεταβίβασης μετοχών.\nΤα αρμόδια πειθαρχικά όργανα δεν έχουν λάβει ακόμη επισήμως το πόρισμα της ΕΕΑ προκειμένου να προχωρήσει η υπόθεση και για το λόγο αυτό η διοργανώτρια αρχή θα συμπεριλάβει την Κέρκυρα στην κλήρωση με την σχετική επιφύλαξη.\nΑνάλογης αντιμετωπίσης είναι πολύ πιθανό να τύχει και η Βέροια, μετά την προσφυγή του Λεβαδειακού στο Διαιτητικό Δικαστήριο της ΕΠΟ κατά της απόφασης της Επιτροπής Εφέσεων. Έτσι η Super League προσανατολίζεται είτε να βάλει την Κέρκυρα και την Βέροια με αστερίσκο, είτε να τις αντικαταστήσει με «ομάδα Α» και «ομάδα Β».\nΜετά από αίτημα της Forthnet, ο Ολυμπιακός, ο Αστέρας Τρίπολης και ο Ατρόμητος δεν θα παίζουν όλοι τους εντός έδρας την ίδια αγωνιστική.\nΜετά από αίτημα της αστυνομίας δεν θα παίζουν εντός έδρας την ίδια αγωνιστική ο Παναθηναϊκός και η ΑΕΚ.\nΕπίσης μετά από αίτημα της αστυνομίας δεν θα παίζουν εντός έδρας την ίδια αγωνιστική ο ΠΑΟΚ και ο Ηρακλής.


ΣΤΗΡΙΞΗ ΤΟΥ ΔΙΚΤΥΟΥ ΝΕΩΝ ΕΡΓΑΖΟΜΕΝΩΝ | Karditsa Portal - Η ηλεκτρονική εφημερίδα της Καρδίτσας\nHome › Ειδήσεις › ΣΤΗΡΙΞΗ ΤΟΥ ΔΙΚΤΥΟΥ ΝΕΩΝ ΕΡΓΑΖΟΜΕΝΩΝ ›\nΣΤΗΡΙΞΗ ΤΟΥ ΔΙΚΤΥΟΥ ΝΕΩΝ ΕΡΓΑΖΟΜΕΝΩΝ\nΥποβλήθηκε στις Πέμ, 06/02/2014 - 12:30.\nΜε τις αγροτικές κινητοποιήσεις να συνεχίζονται και να κορυφώνονται, αποδεικνύεται για μια ακόμη το success story που υπηρετεί, με ζήλο και συνέπεια, η συγκυβέρνηση ΝΔ – ΠΑΣΟΚ.\nΟι μικροί και μεσαίοι αγρότες και κτηνοτρόφοι μάχονται για την επιβίωση και, ταυτόχρονα, για να δουν καλύτερες μέρες. Η φορολογική λαίλαπα που εξαπέλυσε εναντίον τους, η κυβέρνηση των Σαμαρά-Βενιζέλου, οδηγεί ταχύτατα στο ξεκλήρισμα τους. Φαίνεται πως η λογική για τους υπέρμαχους των μνημονιακών πολιτικών έχει τελειώσει. Στο πέρασμα τους θέλουν να τα εξαφανίσουν όλα. Τους εργαζόμενους, τους ελεύθερους επαγγελματίες, τους αγρότες, την υγεία, την παιδεία.\nΘεωρείται λογικό πλέον γι αυτούς, να είσαι άνεργος , να κλείνεις το μαγαζί σου, να χάνεις τη γη που δούλευες με κόπο, να μην υπάρχει δημόσια υγεία και παιδεία.\nΗ αρχή της επίθεσης έγινε με την αθέτηση της προεκλογικής υπόσχεσης της ΝΔ να μην ιδιωτικοποιήσει την αγροτική τράπεζα. Αντι λοιπόν για ενίσχυση της πρωτογενούς παραγωγής κάθε μέρα αυτή η συγκυβέρνηση πολεμά την ενασχόληση με το πλούτο αυτής της χώρας, της γης της. Αποθαρρύνει τη νεολαία από την αγροτιά και μας εξορίζει σε άλλες χώρες να πουλάμε την εργατική μας δύναμη για ψίχουλα. Στηρίζουμε τον αγώνα των αγροτών και καλούμε τον κόσμο να παλέψει δίπλα τους, ήρθε η ώρα να ανατρέψουμε αυτές τις πολιτικές ερημοποίησης των πάντων.\nΓια το Δίκτυο Νέων Εργαζομένων-Ανέργων Ν. Καρδίτσας\nSelect ratingGive ΣΤΗΡΙΞΗ ΤΟΥ ΔΙΚΤΥΟΥ ΝΕΩΝ ΕΡΓΑΖΟΜΕΝΩΝ 1/5Give ΣΤΗΡΙΞΗ ΤΟΥ ΔΙΚΤΥΟΥ ΝΕΩΝ ΕΡΓΑΖΟΜΕΝΩΝ 2/5Give ΣΤΗΡΙΞΗ ΤΟΥ ΔΙΚΤΥΟΥ ΝΕΩΝ ΕΡΓΑΖΟΜΕΝΩΝ 3/5Give ΣΤΗΡΙΞΗ ΤΟΥ ΔΙΚΤΥΟΥ ΝΕΩΝ ΕΡΓΑΖΟΜΕΝΩΝ 4/5Give ΣΤΗΡΙΞΗ ΤΟΥ ΔΙΚΤΥΟΥ ΝΕΩΝ ΕΡΓΑΖΟΜΕΝΩΝ 5/5\nΕιδήσεις - 14 ώρες 43 λεπτά πιο πριν\nΠΑΛΙΝΩΔΙΑ ΤΟ ΕΡΓΟ ΤΟΥ ΑΧΕΛΩΟΥ ΕΠΙΣΤΟΛΗ ΠΡΩΗΝ ΝΟΜΑΡΧΩΝ ΣΕ ΕΝΤΟΝΟ ΥΦΟΣ\nΤΟ ΝΕΟ ΤΟΠΙΚΟ ΣΧΕΔΙΟ ΔΙΑΧΕΙΡΗΣΗΣ ΑΠΟΒΛΗΤΩΝ ΚΑΙ ΟΙ ΑΘΛΗΤΙΚΕΣ ΕΓΚΑΤΑΣΤΑΣΕΙΣ ΤΗΣ ΕΠΣΚ ΜΟΝΟΠΩΛΗΣΑΝ ΤΟ ΔΗΜΟΤΙΚΟ ΣΥΜΒΟΥΛΙΟ\nΣυμβάσεις Εργασίας Μεταπτυχιακών Φοιτητών – Υποψήφιων Διδακτόρων


Άμαγκερ: Ξενοδοχεία με την καλύτερη ποιότητα-τιμή\n8,2 χλμ. από Nyhavn\n8,8 χλμ. από Nyhavn\n9,0 χλμ. από Nyhavn\n9,9 χλμ. από Nyhavn\n10,6 χλμ. από Nyhavn\n10,7 χλμ. από Nyhavn\n11,3 χλμ. από Nyhavn\n11,4 χλμ. από Nyhavn\n11,5 χλμ. από Nyhavn\n14,0 χλμ. από Nyhavn\n14,2 χλμ. από Nyhavn\n14,4 χλμ. από Nyhavn\n15,5 χλμ. από Nyhavn\n15,6 χλμ. από Nyhavn\n16,5 χλμ. από Nyhavn\n18,4 χλμ. από Nyhavn\n18,6 χλμ. από Nyhavn\n19,0 χλμ. από Nyhavn\n20,2 χλμ. από Nyhavn\n21,2 χλμ. από Nyhavn\n25,7 χλμ. από Nyhavn\n26,6 χλμ. από Nyhavn\n26,7 χλμ. από Nyhavn\n26,8 χλμ. από Nyhavn\n26,9 χλμ. από Nyhavn\n27,0 χλμ. από Nyhavn


Athina Fair: Οι «Αγανακτισμένοι» Έλληνες …\n«Ησυχία να μην ξυπνήσουν οι Έλληνες» ήταν το σύνθημα των Ισπανών διαδηλωτών χθες που φαίνεται ότι ενόχλησε λίγο πολύ κάθε Έλληνα. Από τις 15 Μαΐου οι Ισπανοί διαδηλωτές του κινήματος «Los Indignados» («Οι Αγανακτισμένοι»), μένουν σε κατασκηνώσεις που έχουν στήσει στην πλατεία Πουέρτα ντελ Σολ στο κέντρο της Μαδρίτης. Τρία χρόνια οικονομικής κρίσης στα κεφάλια των Ισπανών έγιναν η βάση για αυτό το κλίμα αγανάκτησης και σχηματοποίησαν αυτή την ηχηρή αντίδραση και με τα ισπανικά μέτρα λιτότητας να είναι σαφώς πιο ήπια από αυτά που έχει επιβάλλει η Τρόικα στην Ελλάδα.\nΈτσι οι Έλληνες βρήκαν την αφορμή για αντίδραση μιας και το αίτημα της αντίδρασης κυρίως στο σύστημα σαφώς υπήρχε και αποφάσισαν να διοργανώσουν εκδήλωση μέσω facebook που πρόκειται να πραγματοποιηθεί ταυτόχρονα σε Αθήνα, Πάτρα και Θεσσαλονίκη. Οι διοργανωτές της εκδήλωσης καλούν τους πολίτες γράφοντας στο facebook : «Ας αρχίσουμε την ειρηνική επανάσταση στην πόλη μας. Έξω από κόμματα, χωρίς φασαρίες, χωρίς κουκούλες, χωρίς βία, στα χνάρια των Ισπανών αδελφών μας!»\nΜέχρι χθες το βράδυ 3.262 άτομα είχαν απαντήσει ότι θα παρευρεθούν στην εκδήλωση της Πάτρας, ανάμεσά τους και πολλοί Αιγιαλείς, ο αριθμός ήταν πολύ μεγαλύτερος σε Αθήνα και Θεσσαλονίκη ενώ αντίστοιχες εκδηλώσεις αναμένεται να γίνουν και σε άλλες πόλεις.\nΦαίνεται λοιπόν πως έστω και αργά οι Έλληνες ή κάποιοι από τους Έλληνες έλαβαν το μήνυμα και απόψε θα κάνουν την αρχή. Έπρεπε άλλωστε να βρεθεί κάποιος να κάνει την αρχή για μια ενωτική αντίσταση. Εξάλλου όλοι όσοι έχουν δηλώσει πως θα παρευρεθούν στις κατά τόπους εκδηλώσεις έχουν διαβάσει και το ενωτικό μήνυμα των Ισπανών διαδηλωτών, που θα μπορούσε να είναι γραμμένο από κάθε Έλληνα. «Είμαστε απλοί άνθρωποι σαν εσάς: τους ανθρώπους, που ξυπνούν κάθε πρωί για να σπουδάσουν, να εργαστούν ή να βρουν δουλειά, άνθρωποι που έχουν οικογένεια και φίλους. Οι άνθρωποι, που δουλεύουν σκληρά κάθε μέρα για να προσφέρουν ένα καλύτερο μέλλον για τους γύρω τους.\nΜερικοί από μας θεωρούνται προοδευτικοί, άλλοι συντηρητικοί. Μερικοί πιστεύουν στο Θεό, μερικοί όχι. Μερικοί από εμάς έχουν σαφώς καθορισμένες ιδεολογίας, άλλοι είναι απολιτίκ, αλλά όλοι είμαστε ανήσυχοι και εξοργισμένοι για τις πολιτικές, οικονομικές και κοινωνικές προοπτικές που βλέπουμε γύρω μας: τη διαφθορά ανάμεσα σε πολιτικούς, επιχειρηματίες, τραπεζίτες, αφήνοντας μας αβοήθητους χωρίς φωνή. …Χρειαζόμαστε μια ηθική επανάσταση. Αντί να τοποθετούμε τα χρήματα πάνω από τους ανθρώπους, ας τα φέρουμε στην υπηρεσία των ανθρώπων Για όλα τα παραπάνω, είμαι εξοργισμένος.\nΞέρω ότι μαζί μπορούμε.» Έτσι οι Ισπανοί μένουν 10 μέρες σε μια πλατεία. Έτσι κατάφεραν ένα μεγάλο πλήγμα στις δημοτικές και περιφερειακές εκλογές της χώρας τους . Ίσως αυτό το ισπανικό μήνυμα καταφέρει να σηκώσει τους Έλληνες από τον καναπέ τους, να τους ξυπνήσει και να τους βοηθήσει να κάνουν την αυτοκριτική τους και ύστερα το μεγάλο βήμα για την αρχή της αντίδρασης .\nΑναρτήθηκε από Athina Fair στις 10:43 μ.μ.


Kosmos-the other side: Θα μπορούσε ένα Εσωτερικό Ζόμπι να ελέγχει τον εγκέφαλό μας;\nΕάν θα έπρεπε κανείς να συνοψίσει τα τελευταία 40 χρόνια της έρευνας που αφορά στον εγκέφαλο, δε θα μπορούσε παρά να την ονομάσει, ‘η άνοδος των ζόμπιΆ. Μας αρέσει να βλέπουμε τους εαυτούς μας ως έχοντες πλήρη επίγνωση των διαδικασιών της σκέψης μας, του πώς αισθανόμαστε, των αποφάσεων που παίρνουμε και των λόγων που οδηγούν στη λήψη τους. Όταν δρούμε, ο συνειδητός εαυτό μας είναι εκείνος που δρα. Όμως, ξεκινώντας από τα τέλη της δεκαετίας του 1960, ψυχολόγοι και νευρολόγοι άρχισαν να βρίσκουν αποδείξεις ότι....\nΜετάφραση - Απόδοση: Παναγιώτης Μπλίτσας,


Η ώρα των καλλιτεχνών στο "Δεύτερο πρόγραμμα" - Mousikes Ebeeries\nΑρχική Νέα Η ώρα των καλλιτεχνών στο “Δεύτερο πρόγραμμα”\nΗ ώρα των καλλιτεχνών στο “Δεύτερο πρόγραμμα”\nΤο νέο πρόγραμμα του Δευτέρου προγράμματος της ελληνικής ραδιοφωνίας, είναι από σήμερα στον αέρα. Οι μεγάλες αλλαγές στο δεύτερο πρόγραμμα έφεραν και ωραίες εκπλήξεις. Καθημερινά από τις 18:00 ως τις 19:00 θα έχουμε τη δυνατότητα να ακούμε αγαπημένους καλλιτέχνες, εκτός σκηνής, μέσα από τη συχνότητα του σταθμού.\nΣτάθης Δρογώσης, Ιεροκλής Μιχαηλίδης, Φοίβος Δεληβοριάς, Οδυσσέας Τσάκαλος και Μαρία Παπαγεωργίου, Λίνα Νικολακοπούλου βάζουν λόγια και τραγούδια από Δευτέρα έως Σάββατο για μια ώρα!\nΔευτέρα Στάθης Δρογώσης\nΟ Στάθης Δρογώσης φέρνει την Αντέλμα του στο Δεύτερο Πρόγραμμα. Κάθε Δευτέρα στις 6 το απόγευμα και για μια ώρα θα ακούγονται τραγούδια ελληνικά και ξένα και ο τραγουδοποιός με τον ιδιαίτερο τρόπο του θα διηγείται ιστορίες και ανεκδοτολογικά στοιχεία για τις μουσικές του επιλογές. Αφιερώματα διαφορετικά κάθε εβδομάδα σε δικούς του μουσικούς ήρωες , αναδρομές και ονειροπολήσεις αλλά και εκπλήξεις και πρώτες μεταδόσεις θα περιέχει η μουσική εκπομπή Αντέλμα στη φιλόξενη συχνότητα του Δεύτερου. Από την Δευτέρα 19 Οκτωβρίου και κάθε Δευτέρα στις 6 το απόγευμα.\nΤρίτη Ιεροκλής Μιχαηλίδης\nΤετάρτη Φοίβος Δεληβοριάς\nΠέμπτη Οδυσσέας Τσάκαλος (με καλεσμένους)\nΟ δεύτερος κύκλος της εκπομπής ”Εσύ που δε μιλάς” ξεκινάει στο Δεύτερο Πρόγραμμα στους 103,7! Κάθε Πέμπτη στις 18:00-19:00 ο Οδυσσέας Τσάκαλος φωτίζει τα πρόσωπα που κρύβονται πίσω από τα αγαπημένα μας τραγούδια , μέσα από ιστορίες, εξομολογήσεις και μουσικές που διαλέγει ο φιλοξενούμενος.\nΠαρασκευή Μαρία Παπαγεωργίου\nΤη Μαρία Παπαγεωργίου θα έχουμε τη δυνατότητα να την ακούμε και εκτός σκηνής. Στη νέα της εβδομαδιαία εκπομπή στο ιστορικότερο ραδιόφωνο για το ελληνικό τραγούδι, το Δεύτερο Πρόγραμμα της Ελληνικής Ραδιοφωνίας (103.7 & 102.9). Από την οπτική της τραγουδοποιού, αφηγείται κάθε φορά μία μουσική ιστορία συνειρμών με αφορμή “Τα τραγούδια των άλλων”. Δηλαδή, τα κομμάτια εκείνα που της άνοιξαν μια πόρτα σε κάποιο δωμάτιο συναισθημάτων και γνώσης. Παίζει τα κομμάτια που τη συντροφεύουν και τα συναρμολογεί με κείμενα από τις προσωπικές της εμπειρίες, αλλά και τις ιστορίες τους. Μία εκπομπή που θυμάται, προτείνει και μοιράζεται. Η ίδια αναφέρει:\n“Τα Τραγούδια Των Άλλων” είναι οι άνθρωποι που θέλησα να μοιάσω, είναι οι ιστορίες πίσω από τα τραγούδια που θα ήθελα να είχα πει πρώτη. Είναι οτιδήποτε νιώθω πάνω μου να κυλάει. Άλλοτε σαν βροχή, άλλοτε σαν ιδρώτας, άλλοτε σαν δάκρυ. Είναι τα νέα μου μουσικά και συναισθηματικά ταξίδια που θέλω να μοιραστώ”.\nΣάββατο Λίνα Νικολακοπούλου\nΕλπίζουμε λοιπόν οι καλλιτέχνες που ξεκινούν τις εκπομπές να κρατήσουν ψηλά ένα από τα ελάχιστα εναπομείναντα αξιόλογα ραδιόφωνα της χώρας και να φανούν αντάξιοι της ιστορίας του Δευτέρου προγράμματος, που μας συντροφεύει όλα αυτά τα χρόνια και όχι απλά να είναι κινήσεις εντυπωσιασμού! Οι καθημερινές εκπομπές του Σιδερή Πρίντεζη και της Ελένης Γιαννοπούλου είναι από τα πλέον ευχάριστα νέα, εν αντιθέσει με την μεταφορά της εκπομπής του Κώστα Θωμαίδη από τη βραδινή ζώνη, στην απογευματινή και την μεταφορά των εκπομπών της Λίτσας Τότσκα στη ζώνη του σαββατοκύριακου, που δεν άρεσε σε πολλούς! Η Δήμητρα Κόχιλα τα Σαββατοκύριακα ελπίζουμε να συνεχίσει να παρουσιάζει νέους καλλιτέχνες και νέα τραγούδια και οι εκπομπές του Μιχάλη Γελασάκη κάθε μέρα 12:00 – 14:00 να παίζει αυτά που αγαπάμε πολύ! Ευχόμαστε τα καλύτερα στο αγαπημένο μας δεύτερο!\nΠαρακάτω δείτε όλα το νέο πρόγραμμα!\nΠροηγούμενο άρθρο“Μια γιορτή στου Νουριάν” απο τη Συντεχνία Του Γέλιου στο Σύγχρονο Θέατρο\nΕπόμενο άρθροΟ εντυπωσιακός Θανάσης Τσαλταμπάσης στο ρόλο του “Μικρού πρίγκιπα”\n“Περνούν τα χρόνια περνούν οι φίλοι…” | Σωκράτης Μάλαμας – Καραντίνα...\nΟ Χρήστος Θηβαίος ζωντανά μέσα από τη συχνότητα του δευτέρου προγράμματος!\nΣπύρος Γραμμένος & Χρήστος Καλκάνης ζωντανά στη συχνότητα του δευτέρου προγράμματος


ΔΥΤΙΚΟΙ ΚΟΡΙΝΘΙΑΚΟΙ ΟΡΙΖΟΝΤΕΣ Εδώ Δερβένι: Τραγωδία στο Αιγαίο: Συνετρίβη ελικόπτερο του Πολεμικού Ναυτικού , Νεκροί και οι τρεις αξιωματικοί χειριστές του.\nΤραγωδία στο Αιγαίο: Συνετρίβη ελικόπτερο του Πολεμικού Ναυτικού , Νεκροί και οι τρεις αξιωματικοί χειριστές του.\nΤραγική ήταν η κατάληξη του θρίλερ με το ελικόπτερο Agusta Bell 212 του Πολεμικού Ναυτικού το στίγμα του οποίου χάθηκε από τα ραντάρ στις 2:45 τα ξημερώματα της Πέμπτης. Και οι τρεις αξιωματικοί που επέβαιναν σε αυτό (δύο υποπλοίαρχοι πιλότοι και ένας χειριστής ραντάρ) εντοπίστηκαν νεκροί. Νωρίτερα άλλο ελικόπτερο που συμμετείχε στην επιχείρηση έρευνας και διάσωσης είχε εντοπίσει από αέρος τα συντρίμμια του μοιραίου Agusta Bell επάνω στη νησίδα Κίναρο σε απόκρημνη περιοχή.\nΤο ελικόπτερο είχε απογηωθεί από τη φρεγάτα του Πολεμικού Ναυτικού «Νικηφόρος Φωκάς». Στο πλαίσιο της άσκησης ΑΣΤΡΑΠΗ που διεξαγόταν στην περιοχή το ελικόπτερο τύπου Agusta Bell 212 έκανε νυχτερινή πτήση επιφάνειας, που σημαίνει ότι πετούσε χαμηλά.\nΗ τελευταία φορά που το Agusta Bell έδωσε στίγμα ήταν όταν βρισκόταν στο ύψος της νησίδας Κινάρου, που βρίσκεται στον θαλάσσιο χώρο μεταξύ Κυκλάδων και Δωδεκανήσων, δυτικά της Καλύμνου και της Λέρου και ανατολικά της Αμοργού. Το ίχνος του χάθηκε στη νήσο Κίναρος και αμέσως σήμανε συναγερμός.\nΑμέσως η φρεγάτα απ' όπου είχε απονηωθεί το ελικόπτερο όσο και τα άλλα σκάφη του πολεμικού ναυτικού απ' τα οποία απονηώθηκαν άλλα ελικόπτερα αλλά και ένα αεροσκάφος C130 ξεκίνησαν έρευνες.\nΈξι ορειβάτες της ΕΜΑΚ έφτασαν με Super Puma στο νησί και μετέχουν στις έρευνες μαζί με άνδρες των ΟΥΚ αλλά και άνδρες των καταδρομών.\nΑπό το Γενικό Επιτελείο Ναυτικού ανακοινώνεται ότι την Πέμπτη 11 Φεβρουαρίου 2016 στις 02:45, απωλέσθη το ίχνος ελικοπτέρου ΠΝ στην περιοχή της Κινάρου. Το ελικόπτερο είχε απονηωθεί από φρεγάτα στο πλαίσιο τακτικού σεναρίου άσκησης ΑΣΤΡΑΠΗ 2/16. Στο ελικόπτερο επιβαίνουν τρία άτομα. Είναι σε εξέλιξη έρευνα στην περιοχή από πλοία της άσκησης, οργανικά ελικόπτερα πλοίων, ένα C-130 και ελικόπτερο SUPER PUMA της Πολεμικής Αεροπορίας


Σπύρος Μπιμπίλας: «Διαφώνησα με την Ελισάβετ Κωνσταντινίδου αλλά παραμένει φίλη μου» - Fay's book\nHome / Best of TV / Σπύρος Μπιμπίλας: «Διαφώνησα με την Ελισάβετ Κωνσταντινίδου αλλά παραμένει φίλη μου»\nΟ Σπύρος Μπιμπίλας βρέθηκε καλεσμένος στην εκπομπή «Στούντιο 4» και, μεταξύ άλλων, αναφέρθηκε στις δηλώσεις της Ελισάβετ Κωνσταντινίδου για τον Πέτρο Φιλιππίδη. Μπορεί ο ηθοποιός και πρόεδρος του ΣΕΗ να διαφώνησε έντονα με τα λεγόμενά της, ωστόσο οι δυο τους παραμένουν δύο καλοί φίλοι.\n«Ήμουν ο πρώτος που διαφώνησα με την Ελισάβετ Κωνσταντινίδου αλλά υπήρξαν άνθρωποι που μού είπαν κατέβασε αμέσως τη φωτογραφία. Δεν ζούμε την εποχή του μακαρθισμού. Δεν κλονίζεται η φιλία, όταν έχουμε διαφορά απόψεων. Την ξέρω από πριν γίνει ηθοποιός την Ελισάβετ Κωνσταντινίδου.\nΌταν είναι ποινικά αδικήματα κλονίζονται οι φιλίες αλλά όταν υπάρχει διάσταση απόψεων, μπορείς να κάνεις τον άλλον να καταλάβει το λάθος του κι εκεί η φιλία να παραμείνει. Έχω μεγάλο πρόβλημα με καποιους που θέλουν να ρίξουν ανθρώπους στον καιάδα μόνο γι’ αυτά που λένε.\nΕίπε κι η Βάνα Μπάρμπα κι η Μαρία Ιωαννίδου αλλά με την Ελισάβετ έγινε το σύστριγκλο… Έχουμε μιλήσει με την Ελισάβετ. Δεν μπορώ να διαγράψω την φίλη μου, επειδή είπε κάτι που δεν συμφωνώ. Παραμένει φίλη μου. Αυτό ισχύει και στους δεσμούς. Επίτηδεες ανέβασα τη φωτογραφία στο Instagram, για να πω τέρμα η φαγωμάρα…», ανέφερε μεταξύ άλλων ο Σπύρος Μπιμπίλας.\nΔείτε στο βίντεο όσα δήλωσε ο γνωστός ηθοποιός:


Η αγάπη ανθίζει ανάμεσα σε σας και το παιδί σας | paidorama.com\nΌμως είναι πολύ πιθανόν να παραδεχτεί ότι: «ήταν σαν να μην ζούσα πριν αντικρύσω το μωρό μου»!\nΟ δεσμός μεταξύ του γονέα και του παιδιού είναι ένας από τους ισχυρότερους στη φύση. Οι έρωτες έρχονται και φεύγουν, αλλά από τη στιγμή που έχετε δεθεί με το μωρό σας είναι κάτι που θα κρατήσει σε όλη τη ζωή σας.\nΗ αγάπη που νιώθετε γι’ αυτό, δεν είναι μόνο πνευματική ή πολιτιστική, είναι ένα βασικό στοιχείο του εαυτού σας. Είτε είστε η μαμά, ή ο μπαμπάς, ή θετός γονέας είστε έτοιμες να σχηματίσετε ισχυρούς δεσμούς με το παιδί και το παιδί είναι εξίσου έτοιμο να συνδεθεί μαζί σας.\nΜε τα χρόνια, οι επιστήμονες και οι ειδικοί για την ανάπτυξη του παιδιού έχουν αποκαλύψει συναρπαστικές λεπτομέρειες σχετικά με τη σύνδεση αυτή γονέων και παιδιών. Τα ευρύματά τους βοηθούν να εξηγήσουμε γιατί τα μωρά είναι τόσο εθιστικά και γιατί αγαπάμε τόσο πολύ τα παιδιά μας ακόμη και όταν μεγαλώσουν, ξεχνώντας καβγάδες και προβλήματα. Ο δεσμός με το παιδί σας θα αλλάξει με τα χρόνια αλλά δεν θα ξεθωριάσει ποτέ.\nΕγκυμοσύνη: αγάπη πριν την πρώτη ματιά\nΜην εκπλαγείτε αν καταλάβετε ότι αγαπάτε το μωρό σας πριν το γνωρίσετε. Οι γονείς που περιμένουν το μωράκι τους, κατακλύζονται από ένα ισχυρό μίγμα συναισθημάτων και προσδοκιών, που θα βοηθήσουν αργότερα στη σχέση με το παιδί τους.\nΣτη διάρκεια της εγκυμοσύνης, ισχυρές ορμόνες θέτουν τα θεμέλια για τη σύνδεση της μητέρας με το παιδί της. Οι κλωτσιές του μωρού στη κοιλιά της γίνονται ολοένα και πιο δυνατές όσο περνούν οι εβδομάδες.\nΚαι όσο πλησιάζει η ώρα του τοκετού ο εγκέφαλος αρχίζει να παράγει όλο και περισσότερη ωκυτοκίνη, μία ορμόνη που κυριολεκτικά βοηθά να αναδείξει τη μητρότητα. Επίσης είναι γνωστή σαν την ορμόνη της αγάπης και είναι υπεύθυνη για τη μητρική συμπεριφορά, ακόμη και στα ζώα, από τους ποντικούς μέχρι τους πιθήκους. Στη μέλλουσα μητέρα η δουλειά της ορμόνης είναι να ανακουφίζει από το στρες και να δυναμώνει την ευχάριστη αναμονή της γέννησης του μωρού.\nΗ ωκυτοκίνη έχει προσελκύσει το σοβαρό επιστημονικό ενδιαφέρον τα τελευταία χρόνια. Μελέτες σε πειραματόζωα δείχνουν ότι παίζει τεράστιο ρόλο σε όλα τα είδη των κοινωνικών συμπεριφορών, από την ανατροφή του μωρού, μέχρι το σχηματισμό μακροχρόνιων σχέσεων. Τα ζώα που δεν έχουν υποδοχείς για ωκυτοκίνη σε βασικούς τομείς του εγκεφάλου, αγνοούν τα μικρά τους και αλλάζουν ταίρι κάθε εποχή. Ενώ αντίθετα αυτά που έχουν υποδοχείς για την ορμόνη αυτή, τείνουν να είναι αφοσιωμένοι γονείς και έχουν μακροχρόνιους δεσμούς με τους συντρόφους τους. Έτσι όταν αρχίσει το σώμα να παράγει ωκυτοκίνη κατά τη διάρκεια της εγκυμοσύνης, είναι σαν η αγάπη να κυλά στις φλέβες του.\nΤο μωρό αναπτύσσει και αυτό δεσμό μαζί σας, από τη μήτρα. Ο κτύπος της καρδιάς σας το χαλαρώνει, οι γεύσεις από τα τρόφιμα που τρώει η μητέρα επηρεάζει τη γεύση του αμνιακού υγρού που το περιβάλλει. Και η καρδιά του χτυπά πιο γρήγορα στον ήχο της φωνής σας. Είναι κάτι που θα ενθουσιάζει και θα παρηγορεί πάντα το παιδί.\nΟ φυσικός ή ο θετός πατέρας δεν έχουν τον ίδιο δεσμό με το παιδί, αλλά φυσικά θα αναπτυχθεί ο δεσμός αυτός με τον χρόνο. Τα βρέφη και τα μεγαλύτερα παιδιά έχουν την ικανότητα να σχηματίζουν ισχυρούς δεσμούς με το πρόσωπο που τα φροντίζει και ανταποκρίνεται στις φυσικές και συναισθηματικές ανάγκες τους. Η θεωρία της σύνδεσης, η κατευθυντήρια ψυχολογική αρχή των ανθρωπίνων σχέσεων, λέει ότι οι άνθρωποι όλων των ηλικιών συνδέονται βαθιά, με εκείνους που τους παρέχουν μία αίσθηση ασφάλειας και υποστήριξης.\nΟι άνθρωποι ποτέ δεν ξεπέρασαν την επιθυμία τους να σχηματίσουν αυτές τις συνδέσεις, έτσι δεν είναι ποτέ αργά για να «δεθείς» με ένα παιδί. Κάθε άτομο που το φροντίζει με αγάπη συνδέεται μαζί του, λένε οι ψυχολόγοι.\nΕσείς και το μωρό σας. Εθισμένοι στην αγάπη\nΤη στιγμή του τοκετού, όπως προχωρεί η διαδικασία του, η ροή της ωκυτοκίνης στο αίμα και τον εγκέφαλο της μέλλουσας μητέρας γίνεται χείμαρρος. Μεταξύ πολλών άλλων εργασιών που κάνει, η ορμόνη αυτή προκαλεί συσπάσεις και βοηθά την παραγωγή του μητρικού γάλακτος.\nΜόλις κρατήσετε το μωρό στην αγκαλιά σας, μάλλον θα κολυμπάτε σε οξυτοκίνη. Η ορμόνη αυτή θα βοηθήσει να ξεπεράσετε τον πόνο και την εξάντληση που νιώθετε και θα σας δώσει μία αίσθηση ευφορίας και έντονης αγάπης.\nΟ νέος μπαμπάς δεν είναι απρόσβλητος από τη μαγεία του μωρού ή την επίδραση της ωκυτοκίνης. Όπως η μητέρα έτσι και ο πατέρας νιώθει πολύ αγάπη όταν δει για πρώτη φορά το μωρό του. Αυτό θα μπορούσε να εξηγήσει και τα απροσδόκητα συναισθήματα που πολλές φορές κατακλύζουν τον πατέρα στο μαιευτήριο.\n«Έβαλα τα κλάματα μόλις είδα την κόρη μου, εξομολογείτε νέος μπαμπάς, δεν πίστευα ποτέ ότι θα γινόταν αυτό, αλλά δεν μπόρεσα να συγκρατήσω τα δάκρυα μου, μόλις ξεπρόβαλε, γεννήθηκε με το προσωπάκι της επάνω κοιτάζοντας εμένα»!\nΕπίσης οι νέοι μπαμπάδες βιώνουν και άλλες δραματικές βιολογικές αλλαγές. Το 2009, ερευνητές διαπίστωσαν ότι τα επίπεδα τεστοστερόνης των ανδρών μειώνονται από 26 έως 34 τα εκατό όταν γίνουν πατέρες. Η μείωση αυτή φαίνεται να είναι μία βιολογική προσαρμογή που βοηθά τους άνδρες να μετατοπίσουν τις προτεραιότητές τους, όταν αποκτούν παιδί.\nΑκόμη πιο ενδιαφέρον είναι το γεγονός ότι ορισμένοι άνδρες αρχίζουν να παράγουν επιπλέον οιστρογόνα, ίσως το πιο ξεκάθαρο σημάδι της δύναμης της πατρότητας. Σύμφωνα με τους ειδικούς, τα οιστρογόνα κάνουν τον εγκέφαλο πιο ευαίσθητο στην ωκυτοκίνη, προφανώς βοηθώντας τους πατέρες να γίνουν πιο τρυφεροί και προσεκτικοί.\nΗ ωκυτοκίνη δεν είναι όμως το μόνο χημικό στοιχείο της αγάπης. Η ντοπαμίνη, το κύριο συστατικό ευχαρίστησης στον εγκέφαλο, διαδραματίζει σημαντικό ρόλο στην πρόωρη εμφάνιση της αγάπης και του συνδέσμου με το μωρό. Όπως το ταΐζετε, το νανουρίζετε και το έχετε στην αγκαλιά σας, «λούζεστε» και οι δύο με αυτή την ορμόνη.\nΗ ντοπαμίνη βοηθά και το μωρό να δεθεί με την μητέρα του. Ιταλοί ερευνητές το απέδειξαν παρατηρώντας μωρά ποντικάκια. Αυτά που δεν μπορούσαν να αισθανθούν ντοπαμίνη δεν τα ένοιαζε αν η μητέρα τους ήταν κοντά τους!\nΟι θετοί γονείς μπορούν επίσης να απολαύσουν αυτά τα μαγικά χημικά την ωκυτοκίνη και την ντοπαμίνη όταν είναι κοντά στα παιδιά τους, όπως υποστηρίζουν οι ειδικοί.\nΗ αγάπη διακόπτεται προσωρινά: Αν δεν υπάρξει αυτός ο δεσμός αμέσως\nΠερίπου το 30% των μητέρων δεν ερωτεύονται με το μωρό τους αμέσως, επειδή συχνά το παιδί ή η διαδικασία της γέννησης δεν είναι αυτό που περίμεναν.\nΗ απογοήτευση, το άγχος, η εξάντληση, μπορεί να είναι αρκετά για να πνίξουν τις ισχυρές ορμόνες της αγάπης, αλλά μόνο προσωρινά. Η συντριπτική πλειοψηφία των γονέων αναπτύσσουν αυτό το σύνδεσμο με το μωρό τους κατά τους πρώτους λίγους μήνες.\nΜητέρα τριών παιδιών λέει ότι δεν συνδέθηκε αμέσως με το πρώτο της παιδάκι, γιατί αυτό γεννήθηκε με μια μικρή ποσότητα μηκωνίου στους πνεύμονές του και ο γιατρός το πήρε αμέσως για να το φροντίσει. Έτσι το πήρε στην αγκαλιά της μετά από σχεδόν μία ημέρα, αυτό όμως έκλαιγε πολύ και η ίδια ένιωθε απελπισμένη και καθόλου πλέον σίγουρη αν έπρεπε να γίνει μητέρα! Όμως όλα φυσικά τελείωσαν καλά μετά από λίγο και η απέραντη αγάπη μεταξύ μητέρας και μωρού άρχισε για τα καλά.\nΑν δεν μπορέσετε να πάρετε αμέσως στην αγκαλιά σας το μωράκι σας, μην ανησυχείτε. Οι θετοί γονείς, οι μητέρες που είχαν πρόωρο τοκετό ή κάποια επιπλοκή, είχαν αργότερα όλο το χρόνο να συνδεθούν με τα παιδιά τους.\nΩστόσο, αν το μωρό γεννήθηκε πρόωρα και πρέπει να περάσει μερικές ημέρες ή εβδομάδες σε θερμοκοιτίδα, περάστε μαζί του όσο περισσότερο χρόνο μπορείτε. Για χάρη δική σας και του μωρού. Πρόσφατες μελέτες δείχνουν ότι η επαφή δέρμα με δέρμα με ένα γονέα, που συχνά αποκαλείται «φροντίδα καγκουρό», είναι μία από τις καλύτερες θεραπείες για τα πρόωρα μωράκια.\nΤο άγγιγμα του πατέρα μπορεί να είναι εξίσου χαλαρωτικό όπως της μητέρας. Μελέτη σε πρόωρα βρέφη σε μονάδες εντατικής θεραπείας νεογνών, έδειξε ότι η προσοχή από τον πατέρα έχει βαθιά μακροχρόνια οφέλη. Τα μωράκια αυτά πήραν περισσότερο βάρος στο νοσοκομείο, και είχαν καλύτερη συναισθηματική ανάπτυξη μετά από 18 μήνες, ίσως γιατί η φροντίδα και η προσοχή συνεχίστηκαν και στο σπίτι.\nΟμοίως, αν κάνατε καισαρική και δεν μπορείτε να το πάρετε αμέσως στην αγκαλιά σας, είναι καλό να το κάνει ο πατέρας. Και σε αυτή την περίπτωση οι μελέτες έδειξαν ότι η αγκαλιά του πατέρα ηρέμησε το μωρό.\nΗ αγάπη αναπτύσσεται με την πάροδο του χρόνου. Αν είστε μαζί του από τις πρώτες ώρες της γέννησής του, είναι πιθανόν να σας κοιτάξει στα μάτια και να συγκρατήσει μία θολή έστω, εικόνα του προσώπου σας. Μετά θα έρθουν και τα πρώτα χαμόγελα! Μελέτη έδειξε, ότι όταν η μητέρα κοιτάζει μία φωτογραφία με το γελαστό μωράκι της, ο εγκέφαλός της κατακλύζεται από ντοπαμίνη!\nΓύρω στους 7 ή 8 μήνες το μωρό θα αναπτύξει έντονη συναισθηματική σύνδεση με εσάς και τους άλλους σημαντικούς ανθρώπους στη ζωή του.\nΘα αγαπήσει πάρα πολύ αυτούς που το παίρνουν αγκαλιά όταν κλαίει και το ταΐζουν όταν είναι πεινασμένο. Θα του λείπετε όταν φεύγετε από το δωμάτιο και θα είναι ευτυχισμένο όταν γυρίζετε. Δεν είναι ακριβώς αγάπη όπως την ορίζουν οι μεγάλοι, αλλά ένα από τα ισχυρότερα συναισθήματα που γνωρίζει το μωρό.\nΚαι να είστε σίγουρες ότι είναι αδύνατον να κακομάθει ένα μωρό από την αγάπη και την προσοχή των γονέων του.\nΌταν αγκαλιάζετε, παρηγορήστε και φιλάτε το παιδί σας, κτίζετε τα θεμέλια εμπιστοσύνης, αγάπης και αφοσίωσης που θα διαρκέσουν σε όλη τη ζωή του.


Παραποιημένη δήλωση του πρώην πρόεδρου της Γαλλίας Φ. Μιτεράν, χρησιμοποίησε ο Σαμαράς | ELLINIKA HOAXES\nΣτις 24-1-2019, ο πρώην Πρωθυπουργός Αντώνης Σαμαράς μίλησε στην Ολομέλεια της Βουλής για το Μακεδονικό ζήτημα.\nΣε μια στιγμή, ο κος Σαμαράς δήλωσε ότι ο πρώην Πρόεδρος της Γαλλίας, Φρανσουά Μιτεράν, είχε πει επί λέξει:\n«Δεν πρόκειται να γίνει αποδεκτό από την Ευρώπη όνομα «Μακεδονία» για τα Σκόπια. Γιατί αυτό θίγει τις εθνικές ευαισθησίες των Ελλήνων. Κι αυτό είναι μια λογική απόφαση. Και είναι τελειωτικό».\nΟ κος Σαμαράς φαίνεται να βασίστηκε στην μετάφραση των λεγομένων του Μιτεράν που έκανε τότε ο τηλεοπτικός σταθμός ΑΝΤ1, την οποία μπορείτε να δείτε παρακάτω.\nΗ μετάφραση που δόθηκε την επίμαχη στιγμή (0:26) είναι η εξής:\n«Θα πρέπει να αναγνωριστεί με μια ονομασία που θα αποφασίσουν οι ίδιοι, στην οποία όμως δεν θα αναφέρεται η λέξη «Μακεδονία».»\nΩστόσο, όπως σημειώνει και ο φιλόλογος Νίκος Σαραντάκος, η μετάφραση είναι ανακριβής. Ο Μιτεράν δηλώνει στα γαλλικά αυτολεξεί:\n«Sous un nom qu’il appartient de choisir, mais qu’il ne peut pas etre tout simplement Republique de Macedoine.»\nΠου μεταφράζεται ως:\n«Με μια ονομασία που θα επιλέξουν, αλλά η οποία δεν μπορεί να είναι απλώς και μόνο Δημοκρατία της Μακεδονίας.»\nΔηλαδή, ο Μιτεράν δεν είχε αποκλείσει την συμπερίληψη της λέξης «Μακεδονία» στο όνομα της πΓΔΜ, αλλά την αναφορά σε σκέτο «Μακεδονία».\nΑπευθυνθήκαμε σε καθηγήτρια Γαλλικής φιλολογίας και μας επιβεβαίωσε ότι όντως η δήλωση του Μιτεραν έχει παραποιηθεί, και η ορθή μετάφραση είναι η παραπάνω.\nΑξίζει επίσης να σημειωθεί ότι το 1993, ο Μιτεράν είχε αναφέρει την πΓΔΜ ως «Μακεδονία του Βορρά».\nΠροηγούμενο άρθροO «Αφρικανός» με την Ελληνική Σημαία στο συλλαλητήριο είναι από τη Νάουσα!\nΕπόμενο άρθροΒρήκαν τον τάφο της Κλεοπάτρας;


Μουσική - Θέατρο - Κινηματογράφος - Εκθέσεις - Μηχανοκίνητος Αθλητισμός - κ.α. παιδικη παρασταση Τριγωνοψαρουλη, μην εμπιστευεσαι ΠΟΤΕ… αχινο!\nΗ πιο μαγική παιδική παράσταση έρχεται στις Σέρρες το Σάββατο 5 Νοεμβρίου\nTο Θέατρο του Βορρά, με περηφάνια παρουσιάζει φέτος τη νέα περιπέτεια του πιο αγαπημένου παιδικού λογοτεχνικού μας ήρωα, του Τριγωνοψαρούλη! Ο ήρωας μας παίρνει τα μπρατσάκια του και με τους αγαπημένους φίλους του ετοιμάζεται για τρελές βουτιές στις θάλασσες της Ελλάδας!\nΤρεις φορές εμπιστεύτηκε ο Τριγωνοψαρούλης τον Αχινό, που, χρησιμοποιώντας την πονηριά του, κατάφερε πρώτα να τον πείσει πως είναι φίλος του και στη συνέχεια να διχάσει την κοινωνία των ψαριών.\nΠαίζουν οι ηθοποιοί: Βαγγέλης Δαλλές,\nΗ παιδική παράσταση « Τριγωνοψαρούλη… μην εμπιστεύεσαι ποτέ Αχινό!»\nθα βρίσκεται στις Σέρρες στο Κινηματοθέατρο Ορφέας το Σάββατο 5 Νοεμβρίου στις 17 και 30 μ.μ.\nΠληροφορίες: 6986 523898 Comments Leave a Reply Cancel reply\tYour email address will not be published.CommentYou may use these HTML tags and attributes:   <acronym title="">
      <q cite=""> <s>   Name * Email * Website Unable to load the Are You a Human PlayThru™. Please contact the site owner to report the problem.


Οδηγία προς πληγέντες από τροχαίο έγκλημα σε περίπτωση που βρεθούν σε συζήτηση με θέμα την απονομή δικαιοσύνης. | sostegr\nΤο πρώτο που μπορεί να νοιώσει κανείς είναι ένα αφόρητο αίσθημα προσβολής του νεκρού και συνειρμοί του τύπου «θα πάω να φτύσω στους τάφους σας». Το δεύτερο μια χαοτική αίσθηση, από την αντίφαση: πως φτάσαμε από την αμνήστευση αυτού του εγκλήματος που ισχύει στην πραγματικότητα, στα ισόβια δεσμά;\nΗ εν λόγω άποψη έχει κι άλλες διατυπώσεις.\nΌπως: «Τώρα αυτός (το θύμα) πάει. Τι να κάνουμε; Να καταστρέψουμε και τον άλλο; (τον θύτη;)» Ισόβια και καταστροφή! Ποιού; Του δράστη! Απίστευτο. Την ίδια στιγμή που η μόνη πραγματική πραγματικότητα είναι η καταστροφή της φυσικής οντότητας του αγαπημένου προσώπου και η καταδίκη σε ισόβια οδύνη των αγαπόντων και συντετριμμένων.\nΉ όπως: « Η ζωή δεν μπορεί να αποτιμηθεί με 5 ή 10 χρόνια φυλακή (του δράστη). Η ζωή είναι απόλυτη αξία.»\nΕδώ η επίθεση είναι πιο ύπουλη. Χαϊδεύει και σε καλεί να…μην καταδεχτείς να αποτιμηθεί η ζωή του αγαπημένου προσώπου με οποιαδήποτε ποινή – δικαίωση.\nΚι όλα αυτά μη φαντασθείτε σε κύκλους με άμεση σχέση με την αυτοκινητοβιομηχανία ή με την σχολαστική ακαδημαϊκή σκέψη ή με χώρους περιορισμού των παραλογιζομένων συνανθρώπων μας. Αυτή η άποψη μπορεί ξαφνικά να σε βρει σε χώρους με ανθρώπους προοδευτικών αντιλήψεων, όπου αισθάνεσαι ασφαλής. Δεν είσαι! Για να διατηρήσεις την πνευματική σου ακεραιότητα, πρέπει να συγκροτήσεις μέσα σου τα επιχειρήματα σου για σένα τον ίδιο πριν απ’ όλα.\nΗ ιστορία όλων των Νόμων είναι η μεταβλητότητα τους. Άρα μπορούμε να τους αλλάξουμε.\nΟ νόμος που ισχύει σήμερα για τον φόνο στην άσφαλτο ορίζει ότι αυτός είναι «φόνος εξ αμελείας» και εκδικάζεται στο Πλημμελειοδικείο. 1500 νεκροί τον χρόνο στην Ελλάδα από αμέλεια.\nΣ΄αυτόν τον αριθμό των νεκρών, αντιστοιχούν 6.000 ζωντανοί που άδειασε τη ζωή τους ο θάνατος. Κι αυτό επαναλαμβάνεται κάθε χρόνο. Μια αόρατη πόλη μέσα στην πόλη, που θρηνεί σε κλειστά δωμάτια.\nΚανείς δεν μπήκε ποτέ φυλακή απ αυτή την αιτία.\nΣτην πράξη ο φόνος στην άσφαλτο έχει αμνηστευθεί.\nΣτο συλλογικό ασυνείδητο μάλλον έχει εγγραφεί σαν νόμιμος.\nΑυτή η τάση προς υπερβολή όσων διαμαρτύρονται για την επιβολή της «ποινής των…ισοβίων», αποσκοπεί στο να χαώνεται το μυαλό μας.\n«Δεν υπήρχε πρόθεση». Μ’ αυτό επικαλούνται το δικαίωμα στην ατιμωρησία. Υπάρχουν όμως κανόνες που τους παραβίασες, κανόνες που έχουν θεσπισθεί από την οργανωμένη κοινωνία, για την προστασία της ανθρώπινης ζωής από την αγέλη των αυτοκινήτων που ορμά με μεγάλη ταχύτητα στο δημόσιο χώρο, περικλείοντας ένστικτα επιθετικά, αλαζονεία, αισθήματα παντοδυναμίας: την αδιαφορία τελικά για την ζωή του άλλου.\nΚι αυτό σκοτώνει. Ανεξαρτήτως προθέσεως.\nΌταν παραβιάζεις τους κανόνες, τον κόκκινο σηματοδότη, το όριο ταχύτητας, το stop- όταν οδηγείς μεθυσμένος και μιλάς στο κινητό, μάλλον δεν δίνεις την εικόνα του ανθρώπου με καλές προθέσεις. Είσαι ένας δημόσιος κίνδυνος. Από πότε η πολιτεία παραιτείται από την επιβολή κάποιας τιμωρίας σε παραβάτες ζωτικών κανόνων που προκάλεσαν το θάνατο ανθρώπων; (κυρίως νέων σύμφωνα με τις στατιστικές).\nΔημιουργείται το ερώτημα: γιατί αυτή η μεταχείριση δεν αφορά σε καμιά άλλη συμπεριφορά χαρακτηρισμένη από τον νόμο σαν παραβατική; Όλοι οι άλλοι τρόποι ανθρωποκτονίας ακόμη και με την συνοδεία των σχετικών ελαφρυντικών «εν βρασμώ ψυχής», «φόνος λόγω ηθικής βλάβης» κ.λ.π. επισύρουν ανάλογες ποινές. Αλλά και οτιδήποτε άλλο χαρακτηρίζεται σαν έγκλημα από την Δικαιοσύνη επισύρει κάποια ποινή που ικανοποιεί το περίφημο «περί δικαίου αίσθημα» του κοινωνικού ανθρώπου.\nΗ ζωή ευτελίζεται όταν η αφαίρεση της, δεν είναι κολάσιμη.\nΣτο πολιτικό πεδίο είναι γενικευμένη η αντίληψη ότι η ατιμωρησία αφήνει να εξαπλώνεται η διαφθορά.\nΗ ατιμωρησία στο τροχαίο έγκλημα αφήνει να εξαπλώνεται η συμφορά.\nΕίναι δυο περιπτώσεις ατιμωρησίας που αν και φαινομενικά άσχετες, έχουν κοινή καταγωγή. Πρόκειται βέβαια για εξαιρέσεις του κανόνα. Γιατί γενικά το Σύστημα τιμωρεί την παράβαση. Όλοι είναι προϊδεασμένοι και εξοικειωμένοι μ΄αυτό. Αποδέχονται με φυσικότητα αυστηρές ποινές για εγκλήματα πολιτικά κ.α. Εκεί αναγνωρίζουν με κατανόηση ότι υπάρχει «πολιτική σκοπιμότητα». Στο ειδικό καθεστώς των τροχαίων όμως τι υπάρχει; Απορούν.\nΠολιτική σκοπιμότητα βεβαίως και εδώ! Σε τι συνίσταται αυτή: Να μείνει το αυτοκίνητο και η λατρεία του στο απυρόβλητο. Να μη θαμπώσει η διαφήμιση του και οι επιδόσεις του. Να μείνει αρραγές το είδωλο. Ο θάνατος αποσιωπάται από όλα τα ΜΜΕ.\nΗ θηριώδης μορφή του αυτοκινήτου παραλλάσσει μέσα στα καταναλωτικά όνειρα, σε κύρος και αδρεναλίνη.\nΓια να αυξάνονται ασταμάτητα οι εισαγωγές, να πληρώνονται οι φόροι, τα τέλη κλπ, να κινείται το εμπόριο και παραεμπόριο καυσίμων κι ένας τεράστιος κύκλος λειτουργιών και εργασιών γύρω απ αυτό το αντικείμενο στο οποίο έχουν παραδοθεί οι πόλεις των ανθρώπων.\nΜέσα σ’ όλο αυτό το εφιαλτικό πανηγύρι, ο θάνατος είναι αμελητέος – παράπλευρη απώλεια. Ένας ανώνυμος θάνατος χωρίς ενόχους, όταν όλοι αθωώνονται. Σ΄ αυτό στοχεύει η κυρίαρχη ιδεολογία.\nΠως η κυρίαρχη ιδεολογία ταυτίζεται με την κοινή λογική\nΗ κυριαρχία της δεν ασκείται με περισπούδαστες αναλύσεις δυσνόητες και δυσκολοχώνευτες. Ο λόγος της είναι κοινότοπος. Μιλάει με κοινοτοπίες. ‘Έτσι μεταμφιέζεται σε κοινή λογική. Είναι αυτή η κοινή λογική που τρελαίνει.\nΚάποιος: (συγκαταβατικά προς άνθρωπο κεραυνοβολημένο από το βίαιο και αιφνίδιο χτύπημα) «Θα μπορούσες να ήσουν εσύ στη θέση του» (του δράστη!) Εσύ: Τι μου συνέβει; Γιατί; Ποιος φταίει; Δικαιοσύνη! Ας αποδοθεί δικαιοσύνη αφού επανόρθωση δεν υπάρχει. Κάποιος: (με συγκαταβατική φωνή επιμένει) «Σε καταλαβαίνω αλλά σκέψου: Θα μπορούσες εσύ να είχες περάσει με κόκκινο, με διπλάσια ταχύτητα από το όριο.» Εσύ: (μονολογείς) Μα πώς, πώς τόκανε αυτό; Κάποιος: «Μπορεί να βιαζότανε!» σου απαντάει. Αυτό το ακούς αλλά δεν το καταλαβαίνεις.\nΗ κοινοτοπία σκοτώνει.\nΝαι πολλοί από μας τα έχουν ακούσει αυτά. «Θα μπορούσε να είσαι εσύ ο δράστης». Ε, και λοιπόν; Αν μπορούσα, αν μπορούσα να διαπράξω έγκλημα θα έπρεπε να τιμωρηθώ. Πώς να συνεχίσω να ζώ ατιμώρητος, χωρίς να συναισθανθώ την τρομερή πράξη του φόνου, χωρίς μια κάποια λύτρωση;\nΤι είδους ηθική είναι αυτή; Που θεωρεί φυσικό ο θύτης να πηγαίνει σπίτι του να κοιμηθεί στο κρεβάτι του και ο Άλλος που επιθυμούσε ισότιμα τη ζωή να μπει σ΄ένα λάκκο με χώματα για ανακύκλωση.\nΠως καταλαμβάνει η κοινοτοπία του Κακού τις συνειδήσεις των ανθρώπων; Πως μεταλλάσσεται σε κοινή λογική;\nΈνας λόγος που μοιάζει προφανής είναι ότι ο άνθρωπος ο «ηθικά πλασμένος» απ το Σύστημα, έχει μια ευκολία να ταυτίζεται με τον δράστη και όχι με το θύμα. Γιατί δεν μπορεί να διανοηθεί τον αφανισμό του εαυτού του. Ενώ σαν δράστης σε θανατηφόρο τροχαίο η θέση του και για τον ίδιο και για την οικογένεια του είναι ευνοϊκότερη και ασφαλέστερη εφ όσον και η ατιμωρησία είναι δεδομένη.\nΗ ατομική ευθύνη. Μια μαγική εικόνα.\nΤο ζήτημα της ατομικής ευθύνης; Αυτό που είναι ίδιον γνώρισμα της ανθρώπινης κατάστασης; Πως απεμπολήθηκε; Από πότε; Θεωρίες και παιδαγωγικές πρακτικές: «Να αναλαμβάνεις την ευθύνη των πράξεων σου!». «Τις συνέπειες των πράξεων σου». «Η ευθύνη για την ανατροφή των παιδιών…». «Υπεύθυνος-Υπόλογος έκθεσης παιδιού σε κίνδυνο». «Έχεις ακέραιη τη ευθύνη για το άλφα, για τον βήτα λόγο.» κ.λ.π.\nΑυτή η ευθύνη πως πήγε περίπατο στον συγκεκριμένο φόνο; Πως μετατρέπεται σε μια αφηρημένη έννοια ακόμη κι όταν αποδίδεται ακέραιη σ΄έναν θύτη, έτσι ώστε να μη σημαίνει τίποτα στο πεδίο του σεβασμού της ανθρώπινης ζωής και της αξιολόγησης της σαν απόλυτης αξίας; Με βάση αυτή την «απόλυτη αξία» απαγορεύτηκε η θανατική ποινή και τιμωρείται η πρόκληση ευθανασίας ακόμα και με συναίνεση.\nΗ αφαίρεση ζωής ενός ανθρώπου στο δρόμο είναι Ύβρις. Και βέβαια δεν υπάρχει φόνος αν δεν υπάρχει φονική παράβαση. Παρ όλα αυτά οι υπεύθυνοι και υπόλογοι αποενοχοποιούνται απ όλους τους θεσμούς.\nΠως μια επιδέξια στρέβλωση μετονομάζει το αίτημα για απόδοση δικαιοσύνης σε εκδίκηση!\nΤο περιβάλλον κυκλοφορίας που οργανώνει ή αποδιοργανώνει η πολιτεία είναι δυνητικά επικίνδυνο.\nΠαράνομες διαφημιστικές πινακίδες, κακή κατάσταση του οδοστρώματος, πλημμελής σηματοδότηση, υψηλά όρια ταχύτητας, ημιτελή δημόσια έργα στη μέση του δρόμου, ελλιπής περιφρούρηση των κανόνων της κυκλοφορίας κ.λ.π. Για όλα αυτά υπεύθυνοι και υπόλογοι κρατικοί θεσμοί και κρατικοί υπάλληλοι. Τύποις.\nΔιότι στην πράξη η όλη κατάσταση περιβάλλεται από μια περιρρέουσα νοοτροπία και ιδεολογία η οποία εξανεμίζει τις ευθύνες, τις κάνει δυσδιάκριτες, δαιδαλώδη την αναζήτηση τους από τους ενδιαφερόμενους και τελικά μια απρόσωπη μηχανή που κρύβεται στην ανωνυμία, διαφυλάσσει την ατιμωρησία και ηγεμονεύει με κοινοτοπίες.\nΠάντα μοιάζει παράδοξο (αν και έχει εξήγηση) πως εχθρικές προς τον άνθρωπο αντιλήψεις υιοθετούνται απ΄αυτόν. Και μάλιστα ανεξαρτήτως κοινωνικής κατάστασης, πολιτικής ένταξης, μορφωτικού επιπέδου κ.λ.π.\nΈτσι το πανάρχαια ριζωμένο σε καθεστώς ανθρώπου, «κοινό περί δικαίου αίσθημα», με μια αυτόματη στρέβλωση ονομάζεται εκδίκηση. Μόνο στην περίπτωση των τροχαίων εγκλημάτων συμβαίνει αυτό. Για οποιοδήποτε άλλο κακό πλήττει τον άνθρωπο η Δικαιοσύνη είναι το τελευταίο οχυρό που διατηρεί τη συνοχή της κοινότητας. Η τελευταία Υπόσχεση που πιστεύει ο άνθρωπος μέσα στην δυστυχία του.\nΌλοι οι δρόμοι επιστροφής του πολυαγαπημένου προσώπου έχουν κλείσει. «Δεν θα ξαναδώ το χαμόγελο του, ούτε το βλέμμα του», «Δεν θα ξανακούσω τη φωνή του», «Δεν θα εξελιχθεί άλλο».\nΈτσι παίρνεις το δρόμο για τη δικαιοσύνη. Να υπερασπιστείς το δικαίωμα στη ζωή και τη δημιουργία που είχε ο απών.\nΝα μιλήσεις εξ ονόματος του, να τον καταστήσεις παρόντα, συμμέτοχο κι αυτόν στη δίκη.\nΤον αφορά, έχασε το μέλλον του.\nΕίχε πρόσωπο και πολλές χάρες. Δεν είναι ο Κανένας.\n«Αυτός τώρα πάει, να μην καταστρέψουμε και τον άλλον!»\n«Είχε έρθει η ώρα του»\n«Οι καλοί πεθαίνουν νέοι!»\n«Είχε κλείσει τον κύκλο του».\nΜα ήταν μόνο 15 χρονών ή μόνο 27 ή μόνο 30!\nΜα ήταν το παιδί μου. Η ψυχή της ψυχής μου, το νόημα της ζωής μου.\nΗ απόφαση: Πλήρης καταλογισμός ευθύνης στο δράστη.\nΗ ποινή:18 μήνες με τριετή αναστολή.\nΤι είδους ευθύνη είναι αυτή; Κανείς δεν μιλάει;\nΕίσαι μόνος στην περιοχή του Ανελέητου.\nΑς θωρακιστούμε λοιπόν απέναντι στις κοινοτοπίες της κοινής λογικής που σκοτώνει.\n4 thoughts on “Οδηγία προς πληγέντες από τροχαίο έγκλημα σε περίπτωση που βρεθούν σε συζήτηση με θέμα την απονομή δικαιοσύνης.”\nΦεβρουαρίου 23, 2016 στο 2:06 πμ\nΚΆΠΟΙΟΙ, με τάση εκ γενετής ή όχι, θέλουν να σκοτώσουν για να δικαιωθεί η\nύπαρξή τους. Κάποιοι από αυτούς το κάνουν. Οι μισοί απ αυτούς το κάνουν\n«ευθαρσώς» με διάφορους τρόπους και μετά σαπίζουν στη φυλακή. Οι άλλοι\nμισοί είναι πιο πονηροί και σκοτώνουν στην άσφαλτο. Τζάμπα πράμα…\nΟ κ. Γκοτζαμάνης κ.λπ. ανήκαν στους δεύτερους: Τροχαίο ατύχημα. Την πάτησαν\nμόνο γιατί ήταν λαίμαργοι, είχαν και λοστό.\nΌσοι εξακολουθούν να θεωρούν φυσιολογικά ΟΛΑ τα τροχαία εγκλήματα\nουσιαστικά κάνουν μαθήματα στους καθημερινούς κοντζαμάνηδες να φυλλάγονται\nαπό λάθη που μπορεί να τους κοστίσουν: Μη χρησιμοποιείτε λοστούς.\nΜιχάλης Μιτσιάλης said:\nΦεβρουαρίου 23, 2016 στο 9:55 μμ\nΕξαιρετικές οι επισημάνσεις σας. Περιγράφετε έξοχα τον νοσηρό τρὀπο σκέψης μιας κοινωνίας που έχει υποστεί πλύση εγκεφάλου – και συνεχίζει να την υφίσταται. Είναι η κοινωνία των νεοελλήνων, μια κοινωνία ολοένα και περισσότερο προβληματική και ανελεύθερη, την οποία έμαθαν να αναζητάει διεξόδους σε συμπεριφορές καταστροφικές – και αυτοκαταστροφικές. Οι άνθρωποι καπνίζουν μανιωδώς η χρησιμοποιούν τα οχήματά τους ως φονικά όργανα. Και κάποιοι από τους τραγικούς, χρυσοπληρωμένους δικαστές που αθωώνουν τους φονιάδες της ασφάλτου, βλέπουν ίσως στα πρόσωπα των κατηγορούμενων τα χαιδεμένα τους βλαστάρια που κάθε βράδυ βγαίνουν στους δρόμους για να σκοτώσουν η να σκοτωθούν. Ο θύτης είναι ένας δικός τους άνθρωπος. Ένα μεγάλο μέρος, η πλειονότητα ίσως της κοινωνίας στηρίζει τον παραβατικό οδηγό και σχεδόν ταυτίζεται μαζί του γιατί η πλειονότητα της κοινωνίας έμαθε να είναι παραβατική στους δρόμους καθώς αποτελείται από κακομαθημένους που μεγάλωσαν και γαλουχήθηκαν μέσα σε ένα περιβάλλον διαφθοράς, ανομίας και αναξιοπρέπειας που τους χάιδευε πάντα και που τους έμαθε να μην σέβονται θεμελιώδεις αξίες όπως η ζωή και η σωματική ακεραιότητα του συνανθρώπου τους. Μόνο με κατάλληλη παιδεία και με πολύ συστηματική και διαρκή επικοινωνιακή δραστηριοποίηση μπορεί να ελπίζει κανείς πως θα αλλάξει κατά τρόπο ουσιαστικό η κατάσταση. Με καμπάνιες που μπορούν να αφυπνίσουν κοινωνίες, όπως αυτές στις παρακάτω παραπομπές:\nthink.direct.gov.uk, http://www.tac.vic.gov.au, http://www.brake.org.uk, keepkidsalivedrive25.org κλπ. Καθώς από πλευράς οδικής ασφάλειας ανήκουμε στον τρίτο κόσμο με συμβολή και των δικαστών μας, ίσως είναι καλό να τους δείξουμε το βιντεάκι του Luc Besson «Save kids lives» που βρίσκεται αναρτημένο στο website http://www.savekidslives2015.org στο οποίο περιγράφεται με εντυπωσιακό τρόπο το πως το αυτοκίνητο στούς περισσότερυς δρόμους του κόσμου εχει μετατραπεί σε έναν άγριο δυνάστη ΄θέτοντας σε τεράστιο κίνδυνο ακόμη και για τα πιό ευάλωτα πλάσματα, τα παιδιά. Είναι μάλλον βέβαιο πως οι περισσότεροι από τους δικαστικούς λειτουργούς μας θα δουν με επιείκεια τους …οδηγούς.\nΑπρίλιος 7, 2016 στο 7:22 πμ\nΜαρτίου 30, 2017 στο 12:34 πμ\nέχετε δίκιο ο τρόπος αντιμετώπισης των τροχαίων στην Ελλάδα είναι κάτι παραπάνω από πανάθλιος, από δικαστήρια μέχρι απλούς ανθρώπους ΄΄ ήταν η κακιά στιγμή΄’


Μια συνέντευξη με τον Ψυχο-λόγο του instagram | ΣΥΝΕΝΤΕΥΞΕΙΣ | deBóp\nΜια συνέντευξη με τον Ψυχο-λόγο του instagram\nΣτο Instagram μετράει περίπου 90.000 followers αλλά δεν τον ενδιαφέρει ακριβώς. Μόλις έβγαλε το δεύτερο βιβλίο του αλλά δεν τον ενδιαφέρει και αυτό ακριβώς. Είναι ο Γιώργος Κωνσταντίνου ή ο γνωστός Ψυχο - λόγος και τον ενδιαφέρει κυρίως να βοηθάει και να ταυτίζονται μαζί του οι ακόλουθοι και αναγνώστες του. Με αφορμή την κυκλοφορία του βιβλίου του "Συναισθηματικά πλήρης", αποφασίσαμε να κάνουμε μια εκ βάθεως συζήτηση...\n- Πρώτα από όλα, θέλω να σε ρωτήσω πώς ξεκίνησε η ενασχόληση σου ως ψυχολόγος διαδικτυακά και επαγγελματικά.\nΠρος το παρόν, δεν ασκώ το επάγγελμα του ψυχολόγου, ούτε θα μπορούσα να με χαρακτηρίσω ως ψυχολόγο, ακόμη κι αν έχω σπουδάσει ψυχολογία. Βλέπεις, οι μεταπτυχιακές μου σπουδές έχουν σχέση με τη θετική ψυχολογία και την ψυχολογία του coaching. Έχω στη φαρέτρα μου αρκετά εργαλεία, κλίμακες και θεωρίες για να γίνω coacher. Έχω εκπαιδευτεί πάνω σε αυτό, αλλά δεν έχω κάνει ακόμη αυτό το βήμα. Ωστόσο, στο Instagram με αποκαλούν ψυχολόγο. Ίσως, γιατί αποτυπώνοντας την ψυχή μου μέσω των λέξεών μου, εκφράζω και τις ψυχές των αναγνωστών μου. Εξού και η παύλα ανάμεσα στο «ψύχο» και το «λόγος». Πρόκειται για λογοπαίγνιο που σημαίνει «λόγια ψυχής».\n- Πώς ξεκίνησε το ταξίδι της συγγραφής για σένα;\nΤο ταξίδι της συγγραφής ξεκίνησε τον Οκτώβριο του 2016 μέσω άρθρων εμπνευσμένων από προσωπικά βιώματα, ως ένας τρόπος να βρω τη φωνή μου. Από μικρός ένιωθα πως δεν μπορώ να συμβαδίσω με την εποχή μας. Έτσι, δημιούργησα τον δικό μου κόσμο. Τα άρθρα έγιναν στιχάκια, τα στιχάκια άρχισαν να συνοδεύονται από κείμενα κι αργότερα τα κείμενα, μου έδωσαν το έναυσμα να ξεκινήσω να γράφω βιβλία.\n- Πώς μεταπήδησες από το συναισθηματικό κενό στη συναισθηματική πληρότητα;\nΤο άλμα έγινε όταν αντιλήφθηκα πως δε χρειάζομαι κανέναν άνθρωπο για να νιώσω γεμάτος. Ερωτεύτηκα τη ζωή κι έτσι ένιωσα πλήρης. Στο πρώτο βιβλίο διαβάζει ο αναγνώστης το ταξίδι μου με έναν ανεκπλήρωτο έρωτα, ενώ στο δεύτερο, το ταξίδι μου προς την Ιθάκη, εκεί που νιώθω ψυχικά ήρεμος, έχοντας ερωτευτεί τη ζωή.\n- Βλέπεις κάποια διαφορά ανάμεσα στα δύο βιβλία τόσο συγγραφικά όσο και από την πλευρά της αποδοχής;\nΣυγγραφικά, η διαφορά είναι τεράστια! Στο πρώτο βιβλίο ο λόγος μου είναι πιο απλός κι ο τρόπος που αφηγούμαι τις καταστάσεις πιο ρομαντικός. Στο δεύτερο βιβλίο ο λόγος μου είναι πιο ώριμος κι ο τρόπος που αφηγούμαι τις καταστάσεις πιο ρεαλιστικός, ωμός και σκληρός. Όσον αφορά την αποδοχή, με μεγάλη μου θλίψη, θα πω, πως το βιβλίο «Συναισθηματικά Κενός», έχει μεγαλύτερη απήχηση. Ξέρεις γιατί, χρησιμοποιώ τη λέξη θλίψη; Γιατί η μεγαλύτερη απήχηση αυτού του βιβλίου, υποδηλώνει πως ζούμε σε μία εποχή συναισθηματικά κενή, όπου οι άνθρωποι ψάχνουν να βρουν συντροφιά κι ελπίδα σ’ ένα βιβλίο βαμμένο με συναίσθημα, για να νιώσουν πως εκεί έξω, υπάρχει ένας άνθρωπος που τους καταλαβαίνει.\n- Πώς ορίζεις την επιτυχία;\nΕπιτυχία για εμένα είναι τα μηνύματα που λαμβάνω στα μέσα κοινωνικής δικτύωσής μου. Δε με απασχολεί κανένας αριθμός, μονάχα το «ευχαριστώ» που θα ακούσω από τους αναγνώστες μου είτε έχοντας διαβάσει τα στιχάκια είτε τα βιβλία μου. Επιτυχία είναι να κρατώ συντροφιά στους ανθρώπους που το έχουν ανάγκη. Να τους ταξιδεύω και να τους δίνω ελπίδα!\n- Σχετίζεται η ψυχική με τη σωματική υγεία;\nΠροσωπικά, θαρρώ πως είναι πραγματικά εντυπωσιακή και παράλληλα αληθινή, η σύνδεση της ψυχής με το σώμα. Αλληλένδετα κι αδιαχώριστα μέχρι τη μέρα του φυσικού τους διαχωρισμού. Ένα τραύμα στην ψυχή, μπορεί να εκδηλωθεί με διαφορετικούς τρόπους, όπως για παράδειγμα δερματολογικά ή με τη μορφή κρίσεων πανικού. Κι αυτό θα πρέπει να μας πει πολλά! Η ψυχική μας υγεία πρέπει να είναι η προτεραιότητά μας!\n- Όντας ψυχολόγος, πες μου πώς πιστεύεις ότι μπορεί ένας άνθρωπος να βοηθήσει τον εαυτό του.\nΘα γίνω συγκεκριμένος. Πρέπει να εισάγει στη ζωή του την αρετή της ευγνωμοσύνης. Να ευγνωμονεί κάθε μικρή στιγμή στη ζωή. Να ευγνωμονεί κάθε ανατολή και δύση του ηλίου που αντικρίζει. Να ευγνωμονεί που είναι υγιής. Ύστερα, αφού έχει μάθει να εκτιμάει, πρέπει να εστιάσει στην πνευματική του εξέλιξη. Στην ευθυγράμμιση της ψυχής, του μυαλού και τους σώματός του. Δηλαδή, να τρέφεται σωστά, να πίνει νερό, να κοιμάται σωστά, να γυμνάζεται, να ασχολείται με τις τέχνες, να σκέφτεται θετικά, να κάνει διαλογισμό και γενικότερα δραστηριότητες που τον γεμίζουν. Ακούγονται δεδομένα αυτά; Έλα, που δεν είναι!\n- Τι είναι ο έρωτας για σένα;\nΗ κινητήρια δύναμή μου. Το οξυγόνο μου. Το μελάνι μου. Τα πάντα μου. Είναι ένα συναίσθημα, που έχει χαθεί στις μέρες μας και λίγοι έχουν την τύχη να το νιώσουν. Προσωπικά, είμαι ερωτευμένος με τη ζωή και θαρρώ πως ο έρωτας είναι το μοναδικό όμορφο συναίσθημα, που μας έχει απομείνει στις δύσκολες εποχές που ζούμε. Όποιος έχει ερωτευτεί, γνωρίζει πώς είναι να έχεις πεταλούδες στο στομάχι και πώς μία αγκαλιά μπορεί να απορροφήσει όλο το φορτίο της ρουτίνας.\n- Πόσο μπορεί η απώλεια και ο θάνατος να μας επηρεάσουν;\nΠένθος βιώνουμε τόσο από έναν φυσικό θάνατο, όσο κι από μία απώλεια. Για παράδειγμα, από έναν χωρισμό. Φυσικά, πρόκειται για δύο καταστάσεις που μας επηρεάζουν σε μεγάλο βαθμό, καθώς αναπροσαρμόζεται απότομα η πραγματικότητά μας και νιώθουμε πως χάνεται η γη κάτω απ’ τα πόδια μας. Όμως, τίποτα δεν τελειώνει σ’ έναν θάνατο ή σ’ έναν χωρισμό! Επηρεαζόμαστε, μα έρχεται η στιγμή που αντιλαμβανόμαστε πως η ζωή προχωράει και πως μαζί της πρέπει να προχωρήσουμε κι εμείς. Σαφώς, θα πονέσουμε. Σαφώς, θα κλάψουμε. Μα στο τέλος θα μεταμορφωθούμε, θα γίνουμε πιο δυνατοί!\n- Είναι χρήσιμο το σκοτάδι στη ζωή μας;\nΕξαρτάται… Το σκοτάδι που θα φέρει ένας άλλος άνθρωπος στη ζωή μας, δεν είναι χρήσιμο. Ή μάλλον καλύτερα είναι, καθώς θα είναι μία κόκκινη σημαία προς αποφυγή, την επόμενη φορά που θα δούμε έναν άνθρωπο με παρόμοιο μοτίβο. Το σκοτάδι που θα περάσουμε εμείς, απ’ τα εμπόδια που θα φέρει η ζωή στο δρόμο μας, είναι απαραίτητο, γιατί μέσα από αυτό, αφενός θα γίνουμε πιο δυνατοί κι αφετέρου θα μάθουμε να εκτιμούμε περισσότερο το φως. Πάντα υπάρχει φως στο τέλος του τούνελ!\n- Τι οδηγεί τους ανθρώπους στην τέχνη;\nΘα μιλήσω προσωπικά. Θεωρώ πως μας οδηγούν οι βαθύτερες ανησυχίες μας, όλα αυτά που δεν ταιριάζουν με την ιδιοσυγκρασία μας, τα στενά όρια που έχει θέσει η κοινωνία. Για παράδειγμα, θα στραφείς στην τέχνη, για να δεις την όμορφη πλευρά του έρωτα, καθώς πλέον είναι είδος υπό εξαφάνιση. Δεν είμαι απαισιόδοξος. Είμαι ρεαλιστής και μιλώ σύμφωνα με τα όσα έχω δει από τις δεκάδες ιστορίες, που έχουν μοιραστεί μαζί μου. Η κοινωνία μας θυσίασε τα πάντα στο βωμό της απόλαυσης και του εφήμερου.\n- Πώς ισορροπείς ανάμεσα στην επιστήμη και την τέχνη;\nΟυφ! Είναι δύσκολη η ισορροπία ανάμεσα σε δύο αντίθετους πόλους. Απ’ τη μία πλευρά είμαι αρκετά ορθολογιστής λόγω του ακαδημαϊκού υπόβαθρού μου, ενώ απ’ την άλλη είμαι αθεράπευτα ρομαντικός. Είναι σαν να έχω δύο πτυχές. Μία που ανήκει στην επιστήμη και μία που ανήκει στην τέχνη. Βγάζω κάθε πτυχή, όταν οι συνθήκες το απαιτούν. Συνήθως όμως, προσπαθώ να τα συνδυάζω. Για παράδειγμα, στο βιβλίο μου «Συναισθηματικά Πλήρης», έχω συνδυάσει την επιστήμη με την τέχνη!\n- Νιώθεις ότι φέρεις ευθύνη για αυτά που γράφεις στη σελίδα σου;\nΞεκάθαρα! Όμως, στο τέλος της ημέρας εκφράζω τις απόψεις, τις σκέψεις και τα συναισθήματά μου. Δε θα αγγίξω ένα θέμα, που είναι έξω απ’ τη σφαίρα της επιρροής μου ή κάτι που δεν έχω τις γνώσεις. Δε με νοιάζει να τσαλακώσω την εικόνα μου. Αν δεν είμαι καλά, θα το δείξω. Αν κάτι με ανησυχεί, θα το αποτυπώσω. Γράφοντας πέντε χρόνια στη σελίδα μου, ξέρω πως ο κόσμος έχει ανάγκη την αλήθεια μου και πως τα συναισθήματά μου είναι συναισθήματα που νιώθουν κι άλλοι άνθρωποι.\n- Τι αντίκτυπο έχουν τα social media στην καθημερινότητα;\nΑν βγάλουμε από την εξίσωση την ενημέρωση που μας παρέχουν, τη δυνατότητα να επικοινωνούμε με τους φίλους μας και το γεγονός πως μπορούμε να ακολουθούμε τους αγαπημένους μας καλλιτέχνες, το αντίκτυπο τους είναι αρνητικό. Βομβαρδιζόμαστε με τόσα αρνητικά ερεθίσματα, με πλασματικούς κόσμους, με το «φαίνεσθαι» ανθρώπων που προσπαθούν να πείσουν τους ίδιους για τη ζωή που ζουν… Είναι πραγματικά λυπηρό. Προσπαθούν όλοι να επιβεβαιώσουν πράγματα για τον εαυτό τους, ενώ παράλληλα νιώθουν πως όλα αντικαταστούνται εύκολα, καθώς με ένα μήνυμα μπορείς να γνωρίσεις ένα νέο άνθρωπο. Και το πιο άσχημο από όλα; Το «φαίνεσθαι» γεμίζει με αρνητικά συναισθήματα μία μερίδα ανθρώπων, που δεν μπορεί να ζήσει τη ζωή τους…\n- Ο χρόνος είναι δάσκαλος ή γιατρός;\nΟ χρόνος είναι ο καλύτερός μου φίλος. Είναι και δάσκαλος και γιατρός. Δάσκαλος γιατί σου δείχνει το λόγο που συνέβη, ό,τι συνέβη και γιατρός γιατί θεραπεύει κι επουλώνει ακόμη και το μεγαλύτερο τραύμα. Δεν είναι τυχαίο άλλωστε, που χρησιμοποιώ συχνά τη φράση «ο χρόνος θα δείξει». Έμαθα από μικρός, πως ο χρόνος ξεδιπλώνει πάντα τα χαρτιά του και δείχνει την αλήθεια του. Αρκεί μονάχα να έχεις υπομονή.\n- Γιατί πολλές φορές οι άνθρωποι κυνηγάμε το ανέφικτο;\nΚυνηγάμε το ανέφικτο, γιατί έχουμε πείσει τους εαυτούς μας πως είναι αυτό που θέλουμε κι αυτό που μας αξίζει. Αν όμως κάνουμε ένα βήμα πίσω και κάνουμε έναν αναστοχασμό, θα καταλάβουμε πως ίσως δε μας αξίζει όσο πιστεύαμε. Δε χρειάζεται να κυνηγάς κάτι, αν αυτό δε έρχεται κοντά σου. Χρειάζεται να διεκδικείς όμως, αυτά που με κάθε κίνησή σου, έρχονται πιο κοντά σου. Για παράδειγμα, κυνηγάς έναν άνθρωπο, επειδή είσαι ερωτευμένος, μα όσο τον κυνηγάς, εκείνος τόσο απομακρύνεται. Βάζεις την ταμπέλα του ανέφικτου κι εξακολουθείς να κυνηγάς. Γιατί; Το θέμα είναι να μην τρέχει μακριά κάποιος από εσένα. Να διεκδικείς με υγιή τρόπο κι όχι να πασχίζεις για το αδύνατο.\n- Τι σου δίνει κίνητρο στη ζωή;\nΟ έρωτας, η θέλησή μου για πνευματική εξέλιξη, η βοήθεια που παρέχω σε άλλους ανθρώπους, το «ευχαριστώ» και κάθε μικρή στιγμή της ζωής. Θα μοιραστώ μαζί σου κάτι όμορφο που συνέβη πρόσφατα. Είχα κατέβει στην Ερμού κι ανέβασε ένα story, στο οποίο έγραφα, πως ο πρώτος που θα μου στείλει μήνυμα και θα είναι στην Ερμού, θα του κάνω δώρο το βιβλίο μου, «Συναισθηματικά Πλήρης». Μου έστειλε πρώτη μία κοπέλα και κατευθείαν συναντηθήκαμε για να της το δώσω. Με κοίταξε γεμάτη χαρά και μ’ ευχαρίστησε τόσο για το έργο που επιτελώ στη σελίδα μου, όσο και για το δώρο μου. Ύστερα, πήγα για καφέ με τους φίλους μου κι ανοίγοντας το κινητό μου, είδα το ακόλουθο μήνυμα: «Την επόμενη φορά που θα είσαι κέντρο, στείλε μου μήνυμα, για να σου φέρω τη δική μου δημιουργία, φτιάχνω κεράκια. Δεν ξέρω πως αλλιώς να σε ευχαριστήσω. Συνέχισε να μας εμπνέεις». Το κερί αυτήν τη στιγμή, στολίζει το γραφείο μου και με γεμίζει με συναισθήματα χαράς, καθώς μέσα από κάτι τόσο μικρό, έλαβα πίσω κάτι για εμένα τόσο μεγάλο. Οπότε, ναι, η αλληλεπίδρασή μου με τους ανθρώπους, μου δίνει κίνητρο για ζωή.\n- Πώς βλέπεις τον κόσμο μετά την πανδημία;\nΘαρρώ πως ακόμη δεν έχουμε δει τις επιπτώσεις της πανδημίας. Δεν πιστεύω πως οι άνθρωποι αφιέρωσαν το χρόνο που είχαν για να εστιάσουν στον εαυτό τους. Αντιθέτως, άφησαν όλη αυτήν την κατάσταση να τους καταβάλει, με αποτέλεσμα να επικρατεί ένα χάος αυτήν τη στιγμή. Ένα χάος που ακόμη δεν έχουμε αντιληφθεί. Φαίνεται στις διαπροσωπικές σχέσεις. Δε θα πω περισσότερα.\n- Πέραν της επιστήμης και της τεχνολογίας φυσικά, έχει κάνει βήματα μπροστά η ανθρωπότητα;\nΣαφώς κι έχει κάνει βήματα μπροστά η ανθρωπότητα. Αυτό όμως που παρατηρώ, είναι πως η γενιά μας, στρέφεται περισσότερο προς ένα δρόμο ενσυναίσθησης και συμπόνιας, κάτι που μου δίνει ελπίδα για το μέλλον.\n- Πώς βλέπεις τον κόσμο αυτήν τη στιγμή σε μια κλίμακα αισιοδοξίας από το 1 έως το 10 όπου το 10 είναι η ανώτατη αισιοδοξία;\nΔεδομένου της κατάστασης που επικρατεί αυτήν τη στιγμή στη Δύση, δεν μπορώ να σου απαντήσω. Ζούμε μαύρες μέρες. Από τη μία ο κορονοϊός, από την άλλη οι γυναικοκτονίες κι από την άλλη ο πόλεμος μεταξύ Ουκρανίας και Ρωσίας. Τι να λέμε τώρα; Με κάνει να αναρωτιέμαι… άραγε, σε τι κοινωνία θα φέρουμε τα παιδιά μας; Όμως, όντας αισιόδοξος άνθρωπος, πάντα ελπίζω για το καλύτερο και θέλω να πιστεύω πως θα έρθουν πιο φωτεινές και γαλανές μέρες.\n- Σκέφτεσαι μακροπρόθεσμα να συμπεριλάβεις και άλλους συγγραφείς στον εκδοτικό σου οίκο;\nΕίναι το όνειρό μου. Να δώσω βήμα σε ανθρώπους που πρεσβεύουν παρόμοιες αξίες με εμένα. Ανθρώπους που γράφουν αποτυπώνοντας την ψυχή τους στο χαρτί. Είμαι 25. Στα 30 μου, ευελπιστώ να έχω φτάσει πιο κοντά στην εκπλήρωση αυτού του στόχου και να έχω μαζί μου κι άλλους συγγραφείς.\nΑχ… Η ζωή τα φέρνει περίεργα κάποιες φορές, μα σίγουρα έχει τους λόγους της. Είχα ξεκινήσει να γράφω το τρίτο βιβλίο. Θα ήταν το τέλος της σειράς «Συναισθηματικά». Απ’ ότι φαίνεται όμως, η ιδέα αυτή θα μείνει στο συρτάρι κι αυτό γιατί δεν μπορώ να την υλοποιήσω μόνος μου. Ήταν το όνειρό μου μαζί μ’ έναν άλλον άνθρωπο, που απ’ ότι φάνηκε δεν ήταν τόσο δυνατό για να δει το φως του ήλιου. Δε βαριέσαι όμως; Κάποια πράγματα μένουν μισά. Έτσι είναι η ζωή. Η έμπνευση όμως δε σταματά ποτέ. Ετοιμάζω μία ποιητική συλλογή με σκοπό να εκδοθεί τον Οκτώβριο. Όμως, θέλω να αφήσω τον χρόνο να κυλήσει, για να δω, αν όντως θέλω να την μοιραστώ με τους αναγνώστες μου ή αν θα μείνει κι αυτή στο συρτάρι!


Χρήση σελίδων τίτλου στο έγγραφό σας\nΕισαγωγή σελίδων τίτλου στο έγγραφο\nΕισαγωγή σελίδων τίτλου στο έγγραφό σας.\nΟι σελίδες τίτλου είναι σελίδες στην αρχή του εγγράφου που καταχωρούν τις πληροφορίες δημοσίευσης, όπως ο τίτλος της δημοσίευσης, το όνομα του συγγραφέα κλπ. Αυτές οι σελίδες έχουν μια διαφορετική διάταξη από τις σελίδες του σώματος του κειμένου, επειδή μπορεί να μην έχουν αρίθμηση σελίδας, κάποιες φορές διαφορετικές επικεφαλίδες και υποσέλιδα και ακόμα διαφορετικές ρυθμίσεις περιθωρίων ή παρασκηνίου.\nΕπιλέξτε το μενού Μορφή - Σελίδα τίτλου.\nΠολλά έγγραφα, όπως γράμματα και αναφορές, έχουν μια πρώτη σελίδα που διαφέρει από τις άλλες σελίδες στο έγγραφο. Παραδείγματος χάρη, η πρώτη σελίδα ενός επιστολόχαρτου έχει συνήθως μια διαφορετική κεφαλίδα ή η πρώτη σελίδα μιας αναφοράς μπορεί να μην έχει κεφαλίδα ή υποσέλιδο, ενώ οι άλλες σελίδες να έχουν. Η επίτευξη αυτής της μορφής είναι απλή με το LibreOffice Writer.\nΚεφαλίδα και υποσέλιδο σελίδας, αρίθμηση, περιθώρια και προσανατολισμός είναι μερικές από τις ιδιότητες που ανήκουν στις τεχνοτροπίες σελίδας. Το LibreOffice Writer σας επιτρέπει να εισάγετε μια κενή σελίδα τίτλου σε οποιοδήποτε σημείο του εγγράφου σας, ή να μορφοποιήσετε μια υφιστάμενη σελίδα ως σελίδα τίτλου, εισάγοντας μια αλλαγή σελίδας που ακολουθείται από μια τεχνοτροπία σελίδας της επιλογής σας ή αλλάζοντας την τεχνοτροπία σελίδας στη θέση του δρομέα.\nΧρησιμοποιώντας την προεπιλεγμένη (ή οποιαδήποτε άλλη) τεχνοτροπία σελίδας για το έγγραφό σας, μπορείτε να προσθέσετε κεφαλίδα ή υποσέλιδο όπως επιθυμείτε στην πρώτη σελίδα αποεπιλέγοντας την επιλογή Ίδιο περιεχόμενο στην πρώτη σελίδα στις καρτέλες κεφαλίδας/υποσέλιδου στον διάλογο Τεχνοτροπία σελίδας και έπειτα να προσθέσετε την κεφαλίδα ή το υποσέλιδο. Μπορείτε, έπειτα, να προσθέσετε μια διαφορετική κεφαλίδα ή υποσέλιδο στις άλλες σελίδες του εγγράφου.\nΓια να μετατρέψετε την πρώτη σελίδα του εγγράφου σε σελίδα τίτλου\nΤοποθετήστε τον δρομέα στην πρώτη σελίδα,\nΑπό τη γραμμή μενού, επιλέξτε Μορφή - Σελίδα τίτλου…\nΕπιλέξτε Μετατροπή υφιστάμενων σελίδων σε σελίδες τίτλου\nΕπιλέξτε την τεχνοτροπία της σελίδας τίτλου στην περιοχή Επεξεργασία ιδιοτήτων σελίδας\nΑπό προεπιλογή, το LibreOffice επιλέγει την τεχνοτροπία σελίδας Πρώτη σελίδα.\nΟρίστε τις επιλογές επαναφοράς αρίθμησης σελίδας.\nΑυτό θα αλλάξει την τρέχουσα τεχνοτροπία σελίδας σε Πρώτη σελίδα και οι επόμενες σελίδες θα έχουν την Προεπιλεγμένη τεχνοτροπία.\nΓια να εισάγετε σελίδα τίτλου οπουδήποτε στο έγγραφο\nΤοποθετήστε τον δρομέα όπου θέλετε να εισάγετε νέα σελίδα τίτλου.\nΑπό τη γραμμή μενού επιλέξτε Μορφή -> Σελίδα τίτλου.\nΕπιλέξτε Εισαγωγή νέων σελίδων τίτλου\nΟρίστε τον αριθμό των σελίδων τίτλου που θα προσθέσετε και\nΟρίστε τη θέση της σελίδας τίτλου ορίζοντας τον αριθμό σελίδας της στο πλαίσιο αυξομείωσης.\nΟρίστε τις επιλογές επαναφοράς της αρίθμησης σελίδων.\nΠατήστε στο Εντάξει.\nΑυτό θα εισάγει μια αλλαγή σελίδας και θα αλλάξει την τρέχουσα τεχνοτροπία σελίδας σε Πρώτη σελίδα. Οι παρακάτω σελίδες θα έχουν την τεχνοτροπία σελίδας Προεπιλεγμένη τεχνοτροπία.\nΓια να διαγράψετε μια σελίδα τίτλου:\nΔεν μπορείτε να διαγράψετε σελίδα τίτλου. Θα πρέπει να αλλάξετε τη μορφή τεχνοτροπίας σελίδας της από Πρώτη σελίδα σε οποιαδήποτε άλλη τεχνοτροπία σελίδας θέλετε.\nΤοποθετήστε τον δρομέα στην σελίδα που θέλετε για να αλλάξετε την τεχνοτροπία\nΑπό την πλευρική στήλη, επιλέξτε Ρυθμίσεις πλευρικής στήλης - Τεχνοτροπίες.\nΑπό το Τεχνοτροπίες, επιλέξτε το πλήκτρο Τεχνοτροπίες σελίδας.\nΑπό τον κατάλογο τεχνοτροπιών, επιλέξτε την επιθυμητή τεχνοτροπία σελίδας.\nΔιπλοπατήστε στην τεχνοτροπία σελίδας που θα εφαρμοστεί.\nΔημιουργία τεχνοτροπίας σελίδας με βάση την τρέχουσα σελίδα.\nTitle is: Χρήση σελίδων τίτλου στο έγγραφό σας


Συνάντηση Γιάννη Κουράκη με τους εργαζομένους στα ΚΔΑΠ - iNotos.gr\nΟι εργαζόμενοι παρουσίασαν τα προβλήματά που αντιμετωπίζουν και τα αιτήματά τους για μόνιμες Δομές ΚΔΑΠ και ΚΔΑΠ-ΜΕΑ στους Δήμους, σταθερή και εξασφαλισμένη χρηματοδότηση από το Κράτος για την πλήρη κάλυψη του λειτουργικού κόστους, καθώς επίσης και μόνιμες θέσεις εργασίας για το προσωπικό των Δομών. Ο υποψήφιος Δήμαρχος δεσμεύτηκε ότι θα σταθεί στο πλευρό τους, αναγνωρίζοντας την κρισιμότητα του θεσμού.\nΕπί πλέον στην Ελλάδα λειτουργούν και ΚΔΑΠ – ΜΕΑ ΟΤΑ, που δέχονται παιδιά με αναπηρία, εφήβους και άτομα με νοητική υστέρηση. Μια Δομή την οποία στερήθηκαν οι δημότες του Ηρακλείου – αν και είχε δημοπρατηθεί επί δημαρχίας Κουράκη και είχε εγκατασταθεί ο ανάδοχος – καθώς το έργο απεντάχθηκε με ευθύνη της απερχόμενης Δημοτικής Αρχής.\n«Αγκάλιασαν» τους υποψήφιους περιφερειακούς συμβούλους του συνδυασμού «Κρήτη...\nΣτο Ελληνικό Μεσογειακό Πανεπιστήμιο ο Γιάννης Κουράκης\nΒ. Λαμπρινός: «Ο μεγαλύτερος πλούτος αυτού του τόπου...


Η ΑΠΟΚΑΛΥΨΗ ΤΟΥ ΕΝΑΤΟΥ ΚΥΜΑΤΟΣ: 07/24/15\nΑναρτήθηκε από Η ΑΠΟΚΑΛΥΨΗ ΤΟΥ ΕΝΑΤΟΥ ΚΥΜΑΤΟΣ στις Παρασκευή, Ιουλίου 24, 2015 Δεν υπάρχουν σχόλια:\nΜια κύστη στον κόκκυγα είναι μια ανώμαλη κοιλότητα του δέρματος που συνήθως περιέχει τα μαλλιά υπολείμματα νεκρού δέρματος. Είναι μια κύστη που δημιουργείται σχεδόν πάντα κοντά στον κόκκυγα, στην κορυφή των γλουτών.\nΑν φέτος το καλοκαίρι θέλετε να αποφορτίσετε τον εγκέφαλό σας από το καθημερινό στρες, να τονώσετε τις λειτουργίες του και να βελτιώσετε την παραγωγικότητά σας, υπάρχει μόνο ένας τρόπος: επιτρέψτε του να κάνει και αυτός διακοπές".\nΑν και φέτος ξεκίνησε δυσοίωνα και συνεχίζεται στον ίδιο ρυθμό, το καλοκαίρι είναι εδώ. Φυσικά, λόγω της παρατεταμένης αβεβαιότητας και του οικονομικού αντίκτυπου των πολιτικών εξελίξεων, δεν έχουν απομείνει πολλοί που να σχεδιάζουν ανέμελα τις καλοκαιρινές τους διακοπές και να μετρούν με προσμονή αντίστροφα τις ημέρες για να φύγουν με καράβια και αεροπλάνα για αγαπημένους προορισμούς, όπως τα προηγούμενα χρόνια. Όμως, παρά το όχι και τόσο ευχάριστο κλίμα και την επικαιρότητα που απ’ ότι φαίνεται, θα συνεχίσει να μας απασχολεί και μέσα στον Αύγουστο, η μοναδική ευκαιρία που έχουμε για να χαλαρώσουμε, να ρίξουμε τους ρυθμούς μας και να γεμίσουμε τις μπαταρίες μας είναι τώρα - και δεν πρέπει να την αφήσουμε να πάει χαμένη.\nΗ πατρική μας οικογένεια, είναι η οικογένεια που μας ανέθρεψε, μας γαλούχησε και μας “μεταμόρφωσε” στους ενήλικες που είμαστε σήμερα. Οι εμπειρίες και τα βιώματα του παρελθόντος, έχουν αφήσει τα αποτυπώματα τους στο μυαλό και την ψυχή μας. Βιώματα που είχαμε σε πολύ μικρή ηλικία και δεν μπορούμε να ανακαλέσουμε στην μνήμη μας, καθώς είχαν γίνει σε ηλικία που δεν είχε αναπτυχθεί ακόμα η αντίστοιχη δομή του εγκεφάλου μας, ο ιππόκαμπος, έχουν αφήσει τα αποτυπώματα τους στην ψυχή μας μέσω των συναισθημάτων που είχαμε βιώσει και που δεν μπορούσαμε να εξηγήσουμε λογικά.\nΕμείς οι γυναίκες, πριν γίνουμε μητέρες είχαμε έναν συγκεκριμένο τρόπο σκέψης σχετικά με τα παιδιά και την διαπαιδαγώγηση τους. Έναν τρόπο σκέψης που είχε μεταφερθεί από τις παλαιότερες γενιές, καθώς ίσως είναι ο τρόπος που ανατραφήκαμε κι εμείς. “Όρια, τιμωρίες, απειλές, ε….και μια στον ποπό δεν πειράζει, άσε το παιδί να κλαίει για να μαθαίνει να μην σε κάνει ό,τι θέλει” και άλλες τέτοιες αντιλήψεις απαρχαιωμένες διαιωνίζονται από γενιά σε γενιά. Η μητρότητα ξυπνάει όμως νέα συναισθήματα πρωτόγνωρα. Η ωκυτοκίνη που εκκρίνεται κατά τον θηλασμό, ωθεί την νέα μητέρα να πάει προς το παιδί της και όχι να το αφήνει να κλάψει. Αναζητούνται νέες μέθοδοι διαπαιδαγώγησης, πιο κοντά στην κάλυψη των αναγκών των παιδιών μας.\nΟι χυμοί που γιατρεύουν!\nΚλείσε τα μάτια κι ονειρέψου. Τρέχουν νερά, πολλά νερά, γάργαρα νερά. Κι εσύ ως άλλη Πάμελα στο Baywatch τρέχεις πάνω κάτω στη παραλία. Όλα τα βλέμματα πάνω σου. Τα αρσενικά σταματούν ό,τι κι αν κάνουν. Ο χρόνος παγώνει. Το μόνο που κινείται είσαι εσύ και οι ουρές των σκύλων στο πέρασμά σου. Είσαι καυτή, γυμνασμένη και σέξυ.\nΟ ήχος του ανεμιστήρα σε βγάζει απ’ το όνειρο. Είσαι και πάλι εσύ. Με τα παχάκια σου, τα ψωμάκια σου και τις καλά καμουφλαρισμένες αδυναμίες σου. Και ναι, θα ήθελες να είσαι η πιο hot τύπισσα που κυκλοφορεί αλλά δεν είσαι. So fucking what? Είσαι εσύ και δε μασάς. Ποιος δεν έχει ελαττώματα και ψεγάδια;\nΠόσο πιο απλά θα ήταν όλα αν ήσουν άντρας σκέφτεσαι. Μια βερμούδα για μαγιό κι έξω απ’ την πόρτα. Ούτε ξύρισμα, ούτε απολέπιση, ούτε ασορτί πετσέτα-καπέλο-σαγιονάρα-πεντικιούρ. Λες και τούτη η εποχή είναι ο εχθρός μας. Όλα στη φόρα χωρίς έλεος. Να θες να πετάξεις τα ρούχα από πάνω σου και να μη μπορείς. Ύψιστη καταπίεση.\nΚαι το χειρότερο όλων δεν είναι που ο ήλιος είναι αμείλικτος κι όλα τα φανερώνει. Το χειρότερο είναι πως χάθηκε το μεγαλύτερο άλλοθι όλων των εποχών. Παλιά είχες να συναγωνιστείς τις υπόλοιπες σουσουράδες της παραλίας. Κοίταγες δεξιά, έλεγες: αυτή έχει ραγάδες και χαμογελούσες χαιρέκακα. Κοίταζες αριστερά κι έλεγες: αυτή έχει στραβά πόδια κι έπαιρνες μια ανάσα. Κοίταζες και τον τύπο στο μπιτσόμπαρο που είχε λίγη κοιλίτσα, μικρή πλάτη, πλαδαρά χέρια κι αν τον ήθελες, τον είχες για πλάκα. Μη σου πω πως και πολύ θα του ‘πεφτες.\nΈλα μου, όμως, που ξύπνησαν οι σκλάβοι, Αντωνάκη και σκάνε όλοι στις παραλίες σα μοντέλα σε επίδειξη του Ασλάνη. Θεός σχωρέστον!\nΗ αγάπη είναι μια κατάσταση του είναι,\n* Aπό την οποία απουσιάζουν εντελώς οι σκέψεις του εγώ.\nΔεν μπορείς ν’ αγαπάς,\n* Aν ο αντικειμενικός σου σκοπός είναι να επιτύχεις ένα αποτέλεσμα, (για να «ωφεληθείς».\nΤελαμών της Αρκαδίας\n(μισθοφόρος του 5ου αι. π.Χ.)\nΓράφει ο Στίβεν Πρέσσφιλντ\nΗ ΜΥΣΤΗΡΙΩΔΗΣ ΥΠΟΘΕΣΗΣ ΤΗΣ ΕΛΙΣΑ ΛΑΜ ΚΑΙ ΤΩΝ ΞΕΝΟΔΟΧΕΙΩΝ SECIL HOTEL!!!!\nΩστόσο, με όλο τον ενθουσιασμό, η απόσταση που μας χωρίζει από την αποκαλούμενη «Γη 2.0» είναι...αρκούντως υπολογίσιμη, καθώς είναι, ούτε λίγο ούτε πολύ, 1.400 έτη φωτός: Αυτό σημαίνει ότι ακόμα και ένα διαστημόπλοιο που θα ήταν σε θέση να κινείται με την ταχύτητα του φωτός (299.792.458 χιλιόμετρα ανά δευτερόλεπτο στο κενό), τη μεγαλύτερη/ οριακή ταχύτητα που υπάρχει στη φύση (σύμφωνα με τη Γενική Θεωρία της Σχετικότητας του Αϊνστάιν), και πάλι θα χρειάζονταν 1.400 χρόνια για να φτάσει κανείς εκεί. Και ακόμα και αν θεωρηθεί «βιώσιμο» από άποψης ταξιδιού ένα τέτοιο χρονικό διάστημα, και πάλι υπεισέρχονται στην «εξίσωση» δύσκολες «μεταβλητές», όπως η «παραμόρφωση» του χρόνου: σε γενικές γραμμές, ο χρόνος κυλάει διαφορετικά (πιο αργά) για αυτούς που βρίσκονται στο σκάφος και για αυτούς που βρίσκονται στη Γη, κάτι που θα μπορούσε να δημιουργήσει διάφορες επιπλέον «επιπλοκές» όσον αφορά σε μια αποστολή σε έναν τόσο μακρινό προορισμό.\nΜπαφομέτ και Πάνας...\nΚάποιοι λένε "ο Μπαφομέτ είναι ο Πάνας". Όμως ο Μπαφομέτ δεν είναι ακριβώς ο Πάνας. Είναι μετατροπή του Πάνα. (σκεπτο)Μορφή που έφτιαξαν νεότεροι.\nΕίναι ενοποίηση του Πάνα και της Αφροδίτης με τις φτερούγες απο τον Έρωτα του γνωστού συμπλέγματος με το σανδάλι... αυτό τους έκανε εντύπωση και τον έφτιαξαν, γι' αυτό είναι Πάνας με έντονο το στήθος γυναίκας, αλλά και φτερούγες.\nΕίναι η νεοτερη version οπου τον έχουν ενώσει με την Αφροδίτη και τον Έρωτα και τον έκαναν Μπαφομέτ ή Παν φομέτ. Αυτό το Μπα στην αρχή ειναι αναγραμματισμός και αλλαγή ενός γράμματος του Παν.\nΑρχική λέξη: ΠΑΝ\nΒήμα 1: ΝΠΑ (αναγραμματισμός)\nΒήμα 2: ΜΠΑ (αλλαγή ενός, μάλιστα μ,ν που ειναι σε σειρα στο αλφάβητο)\n“Αλλάζοντας” το παρελθόν…φτιάχνοντας ένα πιο υγιές...\nΗ ΜΥΣΤΗΡΙΩΔΗΣ ΥΠΟΘΕΣΗΣ ΤΗΣ ΕΛΙΣΑ ΛΑΜ ΚΑΙ ΤΩΝ ΞΕΝΟΔ...


Online Παιχνίδι Μεγάλες περιπέτειες φορτηγών 3. Παίξτε online δωρεάν.\nBold και γενναία αγόρια σίγουρα αρέσει να οδηγείτε με τον άνεμο για τις μηχανές και αυτό το παιχνίδι είναι για σας.\n© gam9.com - δωρεάν online παιχνιδιών Μεγάλες περιπέτειες φορτηγών 3 () Κάντε παιχνίδι online flash παιχνίδι Μεγάλες περιπέτειες φορτηγών 3 για δωρεάν.. Μην ξεχάσετε να αξιολογήσετε αυτό το παιχνίδι Μεγάλες περιπέτειες φορτηγών 3 και να μοιραστούν αυτό το παιχνίδι με τους καλύτερους φίλους σας.\nBold και γενναία αγόρια σίγουρα αρέσει να οδηγείτε με τον άνεμο για τις μηχανές και αυτό το παιχνίδι είναι για σας. Μόνο εδώ μπορεί να είναι απίστευτη ταχύτητα σε ένα όμορφο δρόμο, γεμάτο απρόσμενες γέφυρες, λίμνες και λόφους. Πήγαινε μέσα από αυτά, με την επιτάχυνση, η οποία στο παιχνίδι πολύ. Αυτό μπορεί να σας βοηθήσει να κερδίσει τη μέγιστη βαθμολογία στο τελείωμα.\nΜεγάλες περιπέτειες φορτηγών 3 ( Ψηφοφορίες8, Δευτεροβάθμια Βαθμολογία: 4.75/5)


«Πόλεμος» ανακοινώσεων μεταξύ των «Δικεφάλων»\nΔευτέρα, 30 Σεπτεμβρίου 2019 19:08\n«Πόλεμος ανακοινώσεων» ξέσπασε τη Δευτέρα ανάμεσα σε ΠΑΟΚ και ΑΕΚ, με αφορμή τη διαιτησία του χθεσινού (30/09) μεταξύ τους ντέρμπι, που δεν ανέδειξε νικητή (2-2).\nΟι πρωταθλητές ζητούν την παραδειγματική τιμωρία της ΑΕΚ για τα όσα γράφτηκαν στο φύλλο αγώνα από τον Ελβετό διαιτητή Κλόσνερ, ενώ από την πλευρά τους οι «κιτρινόμαυροι» απάντησαν κάνοντας λόγο για «γκεμπελίστικη προπαγάνδα».\n«Τα όσα περιγράφει ο Ελβετός διαιτητής κ. Κλόσνερ στο φύλλο αγώνα της αναμέτρησης ΑΕΚ-ΠΑΟΚ στο ΟΑΚΑ, θα μπορούσαν να εκληφθούν και ως ιδιότυπη μορφή εξαγωγής εγχώριου ποδοσφαιρικού πολιτισμού.\nΜπορεί ο διαιτητής να μας άφησε με πικρή γεύση για τη συμπεριφορά του στη φάση του δεύτερου γκολ της ΑΕΚ, θύμα προφανώς των πληροφοριών του κ. Σιδηρόπουλου από το δωμάτιο του VAR, ωστόσο η "άγνοια κινδύνου" του προσφέρει μια μεγάλη υπηρεσία στο ελληνικό ποδόσφαιρο.\nΗ καταγραφή τριτοκοσμικών γεγονότων στα αποδυτήρια κατά την ανάπαυλα, με αποκορύφωμα την εισβολή των κ.κ. Μελισσανίδη και Παπαδόπουλου στα αποδυτήρια των διαιτητών, αποκαλύπτει και την προνομιακή ασυλία που απολαμβάνουν συγκεκριμένοι παράγοντες κατά την επιχείρηση άσκησης πίεσης στους διαιτητές.\nΟι προεκτάσεις του επιβάλλεται να διερευνηθούν από την ΕΠΟ, την ΚΕΔ, τον Υφυπουργό Αθλητισμού κ. Αυγενάκη και τον αρμόδιο Υπουργό Δημοσίας Τάξεως κ. Χρυσοχοΐδη –αφού πρόκειται για πρωτοφανές σκάνδαλο ανομίας και ωμής παρέμβασης στα αποδυτήρια του ΟΑΚΑ– οι οποίοι οφείλουν να προβούν σε παραδειγματικές τιμωρίες», αναφέρει η ανακοίνωση των «ασπρόμαυρων».\nΗ ΑΕΚ πέρασε αμέσως στην αντεπίθεση, μετά την ανακοίνωση του ΠΑΟΚ σχετικά με την παρουσία του Δημήτρη Μελισσανίδη στα αποδυτήρια των διαιτητών, στο ημίχρονο του ντέρμπι.\nΗ επίσημη θέση της ΠΑΕ: «Έρχεται η στιγμή που ακόμα και το θράσος ξεπερνάει τα ανεκτά όρια! Το ακούσαμε και αυτό!\nΌτι η κόσμια διαμαρτυρία σε έναν διαιτητή και η διατύπωση παραπόνων παραπέμπει σε τριτοκοσμικά γεγονότα και πρωτοφανές σκάνδαλο ανομίας!\nΜαθήματα ποδοσφαιρικού πολιτισμού στην ΑΕΚ δεν νομιμοποιούνται να κάνουν εκείνοι που γελοιοποίησαν παγκοσμίως το ελληνικό ποδόσφαιρο και το δυσφήμησαν με τον χειρότερο τρόπο στα πρωτοσέλιδα του διεθνούς Τύπου.\nΗ γκεμπελίστικη προπαγάνδα σας –εκτός του ότι είναι πλήρως αποτυχημένη- δεν μπορεί να ακουμπήσει την ΑΕΚ!».\nΑΕΚ ΠΑΟΚ ΕΛΛΑΔΑ


salonikara.blogspot.gr: Σαν σήμερα 8 Μαρτίου...\nΟι εργάτριες στα υφαντουργεία και τα ραφτάδικα της Νέας Υόρκης, κατεβαίνουν σε απεργία και διαδηλώσεις. Ζητούν ανθρώπινες συνθήκες δουλειάς και μείωση των ωρών εργασίας. Υπολογίζεται ότι οι γυναίκες εκείνη την εποχή δούλευαν στα εργοστάσια 16 ώρες τη μέρα ενώ οι...\nμισθοί τους ήταν σημαντικά μικρότεροι απ' τους μισθούς των ανδρών. Εκτός των άλλων διακρίσεων, οι εργάτριες είχαν να αντιμετωπίσουν και τη διάκριση που γινόταν ανάμεσα στους εργαζόμενους αγγλοσαξονικής καταγωγής και στους υπόλοιπους υπέρ των πρώτων.\nΓεννιέται ο Κωνσταντίνος Καραμανλής.\nΓεννιέται στη Χαλκίδα ο μουσουργός Νίκος Σκαλκώτας. Έργα του, «36 Ελληνικοί Χοροί», «Η Θάλασσα», «Η λυγερή και ο θάνατος», κ.α.\nΠεθαίνει ο στρατηγός κόμης Φέρντιναντ φον Ζέπελιν, κατασκευαστής των περίφημων πηδαλιοχούμενων αερόστατων που φέρουν το όνομά του.\nΣυνέρχεται το 10ο Συνέδριο του Κομμουνιστικού Κόμματος της Ρωσίας (μπολσεβίκων), οι εργασίες του οποίου κράτησαν έως τις 16/3. Το 10ο Συνέδριο επεξεργάστηκε τις μεθόδους της οικοδόμησης του σοσιαλισμού με βάση τη Νέα Οικονομική Πολιτική (ΝΕΠ), στερέωσε τη συμμαχία της εργατικής τάξης με την αγροτιά, καθώς και τη συμμαχία των εθνοτήτων της Σοβιετικής χώρας. Τέλος, αποτέλεσε σταθμό στην πάλη για την ενότητα του Κόμματος και την καταπολέμηση του φραξιονισμού.\nΗ ΝΕΠ έβαλε προσωρινά φρένο στους ρυθμούς επέκτασης των κομμουνιστικών σχέσεων παραγωγής. Αποτελούσε μια προσωρινή υποχώρηση που επιβλήθηκε από τις αντικειμενικές συνθήκες στην οικονομία της Σοβιετικής Ρωσίας και το σχετικό κλονισμό της σχέσης της εργατικής τάξης με τη μικρομεσαία αγροτιά που προκλήθηκε από τον εμφύλιο πόλεμο και την ξένη επέμβαση. Σήμαινε τη μερική ισχυροποίηση εμπορευματο-χρηματικών σχέσεων και (στο έδαφός τους) το δυνάμωμα μιας αστικής τάξης στην πόλη και στην ύπαιθρο (κουλάκοι). Βέβαια, από τη σκοπιά της εργατικής τάξης και του κόμματός της η ΝΕΠ δεν αντιμετωπιζόταν μοιρολατρικά ως ένα δήθεν αυτόνομο, νομοτελειακό «στάδιο» της επαναστατικής διαδικασίας. Η πορεία της θα κρινόταν από την ικανότητα της προλεταριακής εξουσίας να πείσει τη μικρομεσαία αγροτιά ότι η παλινόρθωση της ατομικής ιδιοκτησίας και του ελεύθερου εμπορίου θα σήμαινε προοπτικά κατρακύλισμα στην τσιφλικάδικη και καπιταλιστική εξουσία. Θα καθοριζόταν από τη δυνατότητα του κράτους να ανορθώσει τη σοσιαλιστική βιομηχανία και να δώσει στην αγροτιά την υλικοτεχνική βάση (τρακτέρ, εξηλεκτρισμός, κτλ.) για τη ριζική αναμόρφωση της μικρο-αγροτικής παραγωγής σε κοινωνική βάση και, επόμενα, και της μικροαστικής συνείδησης του αγρότη. Οι αντιφάσεις που ενυπήρχαν στα πλαίσια της ΝΕΠ δεν μπορούσαν σε τελική ανάλυση να λυθούν παρά μέσω της ταξικής πολιτικής του προλεταριακού κράτους, μέσω της πορείας της ταξικής πάλης.\nΟπως τόνιζε και ο Β. Ι. Λένιν, «η πολιτική αυτή ονομάστηκε νέα οικονομική πολιτική, γιατί κάνει στροφή προς τα πίσω. Εμείς τώρα υποχωρούμε, σαν να πηγαίνουμε προς τα πίσω, μα το κάνουμε για να κάνουμε πρώτα πίσω, και να πάρουμε μετά φόρα και να κάνουμε ένα άλμα πιο μεγάλο προς τα μπρος. Μόνο μ' αυτόν τον όρο υποχωρήσαμε, πραγματοποιώντας τη νέα οικονομική πολιτική». («Απαντα», τόμος 45, σελ. 302)\nΑρχίζει στο Παρίσι διεθνής διάσκεψη με θέμα τον συνεχιζόμενο ελληνοτουρκικό πόλεμο. Οι συνομιλίες αποτυγχάνουν και αρχίζει η αντίστροφη μέτρηση για την ολοκληρωτική ήττα του ελληνικού στρατού και τη Μικρασιατική Καταστροφή.\nΗ ελληνική κυβέρνηση (του Αλέξανδρου Παπαναστασίου) αναγνωρίζει τη σοβιετική εξουσία και συμφωνείται η επανάληψη των διπλωματικών σχέσεων Ελλάδας - ΕΣΣΔ.\nΚηρύσσεται πανελλαδική απεργία των σιδηροδρομικών κατά της απόφασης της κυβέρνησης να προβεί σε περικοπή των μισθών και απολύσεις. Σε ένδειξη αλληλεγγύης κατεβαίνουν σε απεργία και οι εργάτες βιομηχανίας επισιτισμού και ορισμένα καπνεργατικά σωματεία της Μακεδονίας. Στις 14/3 απεργούν οι τροχιοδρομικοί και οι ηλεκτροτεχνίτες.\nΗ κυβέρνηση χρησιμοποιεί κάθε μέσο για να καθυποτάξει τους απεργούς. «Εξηνάγκασα τους σιδηροδρομικούς να κατέλθουν εις απεργίαν, δια να κτυπήσω αποτελεσματικώς την εργατικήν τάξιν», δήλωσε κυνικά ο πρωθυπουργός Μιχαλακόπουλος στις 12/3. Γίνονται ομαδικές απολύσεις σιδηροδρομικών, ενώ με έντονη συκοφαντική προπαγάνδα η κυβέρνηση προσπαθεί να στρέψει την κοινή γνώμη κατά των απεργών.\nΗ Πανρωσική Ένωση των Συνδικάτων των Σιδηροδρομικών εκδήλωσε τη συμπαράστασή της στον αγώνα των Ελλήνων συναδέλφων τους, στέλνοντάς τους και χρηματική ενίσχυση 2.564 δολαρίων. Η απεργία λύθηκε στις 24/3 με ήττα των σιδηροδρομικών. Πάνω από 2.000 σιδηροδρομικοί απολύθηκαν.\nΩστόσο, ο αγώνας είχε αποτελέσματα. Βαθμιαία οι απολυθέντες επαναπροσλήφθηκαν. Το διάταγμα για την περικοπή των μισθών καταργήθηκε και το Δεκέμβρη του 1925 καθιερώθηκε νέο μισθολογικό σύστημα με βάση τις αλλαγές στον τιμάριθμο.\nΤελειώνει η Μάχη της Κοκκινιάς μεταξύ των δυνάμεων του ΕΛΑΣ από τη μία πλευρά και των Γερμανών κατακτητών και των ντόπιων συνεργατών τους από την άλλη.\nΟι Γερμανοί και οι ντόπιοι συνεργάτες τους αποχωρούν, αφήνοντας στο πεδίο της μάχης 34 νεκρούς και περισσότερους από 100 τραυματίες, σύμφωνα με τα στοιχεία του ΕΛΑΣ, που είχε 8 νεκρούς και 20 τραυματίες.\nΗ Σοβιετική Ένωση ανακοινώνει ότι κατέχει την ατομική βόμβα.\nΠεθαίνει ο Εμμανουήλ Μάντακας, στρατηγός του ΕΛΑΣ (και μέλος της Κεντρικής Επιτροπής του). Μετείχε στο Εθνικό Συμβούλιο των Κορυσχάδων ως εθνοσύμβουλος Πειραιά (14-27 Μαΐου 1944), ενώ στις 28 Αυγούστου 1944 αναδείχθηκε Αντιπρόεδρος της ΠΕΕΑ.\nΓια τη συμπόρευσή του με το ΕΑΜ και τον ΕΛΑΣ εξορίστηκε στην Μακρόνησο (1947-1949). Διετέλεσε επίσης βουλευτής της ΕΔΑ.\nΑποτυχαίνει απόπειρα της ΕΟΚΑ Β΄ να δολοφονήσει τον Πρόεδρο της Κύπρου, Μακάριο.\nΜε ανακοίνωσή του, το ΠΓ της ΚΕ του ΚΚΕ, τονίζει πως η επίθεση αυτή αποτελεί μέρος γενικότερων σχεδιασμών κατά της ανεξαρτησίας, της ακεραιότητας και της Ασφάλειας της Κύπρου. Ως εμπνευστή αυτών των σχεδίων καταγγέλλει τις ΗΠΑ, το ΝΑΤΟ και το καθεστώς της Χούντας.